O ni ẹẹkẹta ree ti afurasi ọdaran naa yoo gba idajọ lori ẹsun ole jija yii kan naa. O tẹ siwaju pe olujẹjọ yii wa lara awọn ti Adajọ agba ipinlẹ Ọyọ, Munta Abimbọla, foju aanu wo lọdun 2019, lakooko ti wọn ṣabẹwo sawọn ọgba ẹwọn kaakiri ipinlẹ Ọyọ. Inspẹkitọ Jimba ran adajọ leti pe lọdun 2020 kan naa ta a wa ninu rẹ yii, afurasi ọdaran naa ti gba idajọ ẹwọn oṣu mẹta lori ẹsun ole jija, abọde ẹwọn ọhun lo tun lọọ fọle onile tọwọ tun fi ba a yii. Jimba waa ni kile-ẹjọ fun oun laaye lati le ṣa awọn ẹsun ọdaran naa papọ, kile-ẹjọ le mọ ijiya to tọ lati fun un, tori iwa ọkunrin yii ti fihan pe o ti jingiri ninu ole jija. Ẹbẹ agbefọba yii lo mu ki adajọ paṣẹ pe ki wọn ṣi fi afurasi naa sahaamọ awọn ọlọpaa titi ọjọ kẹẹẹdọgbọn, oṣu kọkanla yii, ti igbẹjọ yoo maa tẹ siwaju.


Maliki tun lọọ jale lẹyin to tẹwọn de ni Ṣaki

Jimba waa ni kile-ẹjọ fun oun laaye lati le ṣa awọn ẹsun ọdaran naa papọ, kile-ẹjọ le mọ ijiya to tọ lati fun un, tori iwa ọkunrin yii ti fihan pe o ti jingiri ninu ole jija. Ẹbẹ agbefọba yii lo mu ki adajọ paṣẹ pe ki wọn ṣi fi afurasi naa sahaamọ awọn ọlọpaa titi ọjọ kẹẹẹdọgbọn, oṣu kọkanla yii, ti igbẹjọ yoo maa tẹ siwaju.


Sanwo-Olu paṣẹ ki wọn tu awọn tọlọpaa mu lasiko iwọde SARS silẹ

Faith Adebọla, Eko Gomina ipinlẹ Eko, Babajide Oluṣọla Sanwo-Olu, ti paṣẹ pe kileeṣẹ ọlọpaa ati ẹka eto idajọ nipinlẹ naa tete tu gbogbo awọn ti wọn mu fun ẹsun kan tabi omi-in lasiko iwọde ta ko SARS to kọja laipẹ yii silẹ, ki kaluku wọn maa lọ sile rẹ lalaafia. Amofin agba to tun jẹ kọmiṣanna feto idajọ nipinlẹ Eko, Adajọ Moyọsọrẹ Onigbanjo, ni gomina fi iṣẹ naa ran laaarọ ọjọ Aiku, Sannde yii. O ni lara ọtalelọọọdunrun o le ẹyọ kan (361) eeyan tileeṣẹ ọlọpaa mu pe wọn rufin lasiko iwọde ọhun, ọtalerugba o din meje (253) ninu wọn ni ẹka to n gba ẹjọ araalu ro, to si n fun adajọ nimọran (Directorate for Public Prosecution), ti lọọ ṣewadii wọn, ti wọn ko si ri idi kan lati ba wọn ṣe ẹjọ, tori ko si ẹri lati fi gbe ẹsun ti wọn fi kan wọn lẹsẹ. Latari eyi ni gomina fi paṣẹ pe ki wọn tu awọn eeyan naa silẹ nibikibi ti wọn ba fi wọn pamọ si, iba a jẹ ahamọ ọlọpaa tabi ọgba ẹwọn. Onigbanjo sọ siwaju pe ogoji ẹsun lawọn ọlọpaa ko wa sẹka eto idajọ lọjọ kẹrin si ikarun-un, oṣu yii, eeyan to ju ọgọrun-un lọ si lọrọ ẹjọ naa kan. Loju ẹsẹ lo lawọn ti fi awọn iwe ẹsun to kan ọgọrin eeyan lara wọn ṣọwọ sawọn ile-ẹjọ loriṣiiriṣii ki igbẹjọ le tete bẹrẹ lori wọn, awọn si da iwe ẹṣẹ eeyan mẹrindinlogun pada sọdọ awọn ọlọpaa fun iwadii lori ẹsun ti wọn fi kan wọn bii fifọ ile onile, biba dukia ẹlomi-in jẹ, ole jija, didana sun dukia ijọba, iṣikapaniyan ati dida omi alaafia ilu ru. Onigbanjo ni lati ọjọ Aje, Mọnde yii, ni igbẹjọ yoo bẹrẹ lori wọn.


Iyawo David ti aṣita ibọn ọlọpaa pa ni Ṣagamu n bẹbẹ fun iranlọwọ

Adefunkẹ Adebiyi,Abẹokuta Lọjọ kejilelogun, oṣu keji, ọdun 2020, ti iku pa agbabọọlu Rẹmọ STARS nni, Kazeem Tiamiyu tawọn eeyan n pe ni Kaka, latọwọ awọn ọlọpaa SARS, ọpọlọpọ eeyan lo dun, paapaa ni Ṣagamu tọmọ naa ti wa, wọn si bẹrẹ si i fẹhohun han kiri. Lara ifẹhonu han ti ko ṣee gbagbe ọhun ni eyi to waye lọjọ kẹta iku Kaka, iyẹn lọjọ kẹrinlelogun, oṣu keji naa. Nibi ti wọn ti n fẹhonu han sawọn ọlọpaa, tawọn iyẹn naa n yinbọn pada ni aṣita ibọn ti ba baale ile kan, David Amusan, ẹni to n bọ lati ibi iṣẹ rẹ jẹẹjẹ. Bi ọkunrin ẹni ọdun mejilelọgbọn to niyawo ati ọmọ meji nile naa ṣe faye silẹ lojiji niyẹn. Gẹgẹ bi iyawo oloogbe, Ọdunayọ, ṣe ṣalaye fun ALAROYE lọjọ Aiku, Sannde, ọsẹ yii, iyẹn lẹyin oṣu mẹsan-an ti ọkọ rẹ ti ku, o ni iṣẹ birikila lọkọ oun n ṣe, ibi iṣẹ lo si ti n bọ lọjọ Aje, Mọnde, ọjọ kẹrinlelogun, oṣu keji, ọdun 2020 yii. Bo ṣe bọ saarin awọn ti wọn n fẹhonu han nitori Kaka tawọn SARS pa niyẹn, lo ba di pe ibọn ba a, bẹẹ ibọn awọn ọlọpaa ni.


Bi ọkunrin ẹni ọdun mejilelọgbọn to niyawo ati ọmọ meji nile naa ṣe faye silẹ lojiji niyẹn. Gẹgẹ bi iyawo oloogbe, Ọdunayọ, ṣe ṣalaye fun ALAROYE lọjọ Aiku, Sannde, ọsẹ yii, iyẹn lẹyin oṣu mẹsan-an ti ọkọ rẹ ti ku, o ni iṣẹ birikila lọkọ oun n ṣe, ibi iṣẹ lo si ti n bọ lọjọ Aje, Mọnde, ọjọ kẹrinlelogun, oṣu keji, ọdun 2020 yii. Bo ṣe bọ saarin awọn ti wọn n fẹhonu han nitori Kaka tawọn SARS pa niyẹn, lo ba di pe ibọn ba a, bẹẹ ibọn awọn ọlọpaa ni. Obinrin naa fi kun un pe ọmọ Ilọra, nipinlẹ Ọyọ, lọkọ oun, ko niyaa, bẹẹ ni ko ni baba mọ, awọn aburo meji lo ni David ni lẹyin, ilu Ilọra naa si ni awọn mọlẹbi rẹ yooku wa, ko si ẹnikan toun ri fun iranlọwọ lati oṣu kẹsan-an sẹyin ti ọkọ oun ti ku. ‘‘Mi o tete mọ pe nnkan ti ṣe mi lọjọ ti ọkọ mi ku, ile ni mo wa ti iyawo ọrẹ ẹ waa ba mi to beere pe ọkọ mi nkọ, mo ni wọn ti lọ sibi iṣẹ. Igba to ya ni wọn jẹ ki n mọ pe wọn ti gbe e lọ si Ọsibitu Ọlabisi Ọnabanjọ, ni Ṣagamu.


Obinrin naa fi kun un pe ọmọ Ilọra, nipinlẹ Ọyọ, lọkọ oun, ko niyaa, bẹẹ ni ko ni baba mọ, awọn aburo meji lo ni David ni lẹyin, ilu Ilọra naa si ni awọn mọlẹbi rẹ yooku wa, ko si ẹnikan toun ri fun iranlọwọ lati oṣu kẹsan-an sẹyin ti ọkọ oun ti ku. ‘‘Mi o tete mọ pe nnkan ti ṣe mi lọjọ ti ọkọ mi ku, ile ni mo wa ti iyawo ọrẹ ẹ waa ba mi to beere pe ọkọ mi nkọ, mo ni wọn ti lọ sibi iṣẹ. Igba to ya ni wọn jẹ ki n mọ pe wọn ti gbe e lọ si Ọsibitu Ọlabisi Ọnabanjọ, ni Ṣagamu. Wọn o tete tọju ẹ lọsibitu yẹn, ilẹẹlẹ bayii ni wọn tẹ ẹ si, wọn ko ya si i, o dẹ ti padanu ẹjẹ pupọ gan-an. Boya ka ni wọn tete tọju ẹ ni, o le ma ku. ‘‘Oun lo n gbọ gbogbo bukaata ile, o n dẹ n tọju emi atawọn ọmọ wa daadaa (akọbi jẹ ọmọ ọdun meje, ikeji jẹ ọmọ ọdun marun-un).


Wọn o tete tọju ẹ lọsibitu yẹn, ilẹẹlẹ bayii ni wọn tẹ ẹ si, wọn ko ya si i, o dẹ ti padanu ẹjẹ pupọ gan-an. Boya ka ni wọn tete tọju ẹ ni, o le ma ku. ‘‘Oun lo n gbọ gbogbo bukaata ile, o n dẹ n tọju emi atawọn ọmọ wa daadaa (akọbi jẹ ọmọ ọdun meje, ikeji jẹ ọmọ ọdun marun-un). ‘‘Ọkọ mi ko fẹ ki n maa ṣiṣẹ tẹlẹ, emi ni mo ni mi o kan le maa sun ki n maa ji, nitori ẹ ni mo ṣẹ n ta atẹ niwaju ile wa. David ti yawo ra ilẹ, owo LAPO lo gba, ori ilẹ yẹn la sinku ẹ si. Ẹni to ra ilẹ lọwọ ẹ gan-an ṣi n beere balansi bayii, mi o ti i rowo yẹn fun un.


‘‘Ọkọ mi ko fẹ ki n maa ṣiṣẹ tẹlẹ, emi ni mo ni mi o kan le maa sun ki n maa ji, nitori ẹ ni mo ṣẹ n ta atẹ niwaju ile wa. David ti yawo ra ilẹ, owo LAPO lo gba, ori ilẹ yẹn la sinku ẹ si. Ẹni to ra ilẹ lọwọ ẹ gan-an ṣi n beere balansi bayii, mi o ti i rowo yẹn fun un. ‘‘Emi naa yawo LAPO, mo fi n taja. A o ti i sanwo yẹn bayii, gbese ẹgbẹrun lọna ọgọrun-un kan ati mẹwaa (110,000) lowo tọkọ mi ya ṣẹku lati san, emi naa ṣi n jẹ wọn lẹgbẹrun lọna aadọrin naira (70,000). ‘‘Mi o rowo taja mọ bayii, nitori emi nikan lo ku ti mo n gbọ jijẹ-mimu awọn ọmọ mi, mo tun n sanwo ileewe wọn, ko dẹrun fun mi rara.


‘‘Emi naa yawo LAPO, mo fi n taja. A o ti i sanwo yẹn bayii, gbese ẹgbẹrun lọna ọgọrun-un kan ati mẹwaa (110,000) lowo tọkọ mi ya ṣẹku lati san, emi naa ṣi n jẹ wọn lẹgbẹrun lọna aadọrin naira (70,000). ‘‘Mi o rowo taja mọ bayii, nitori emi nikan lo ku ti mo n gbọ jijẹ-mimu awọn ọmọ mi, mo tun n sanwo ileewe wọn, ko dẹrun fun mi rara. Emi naa o dẹ ni baba, iya nikan ni mo ni. Lanlọọdu ti ni ki n kuro nile ti emi atọkọ mi n gbe ki wahala yii too de, Disẹmba to n bọ yii lo ni ki n kẹru mi jade, ko dẹ sibi ti mo le lọ, mo n waṣẹ ti mo le ṣe, mi o ri i. ‘‘Ẹ jọọ, ẹ ṣaanu mi o. O dun mi bijọba ipinlẹ Ogun ṣe lawọn ko mọ pe ẹnikan ku lẹyin iku Kaka, aburo Kaka gan-an waa ki mi nigba to gbọ pe ọkọ mi ku.


Emi naa o dẹ ni baba, iya nikan ni mo ni. Lanlọọdu ti ni ki n kuro nile ti emi atọkọ mi n gbe ki wahala yii too de, Disẹmba to n bọ yii lo ni ki n kẹru mi jade, ko dẹ sibi ti mo le lọ, mo n waṣẹ ti mo le ṣe, mi o ri i. ‘‘Ẹ jọọ, ẹ ṣaanu mi o. O dun mi bijọba ipinlẹ Ogun ṣe lawọn ko mọ pe ẹnikan ku lẹyin iku Kaka, aburo Kaka gan-an waa ki mi nigba to gbọ pe ọkọ mi ku. Ẹ ba mi bẹ ijọba ipinlẹ Ogun ki wọn ṣaanu mi, kawọn ọmọ Naijiria naa dide iranlọwọ fun mi. Mo le ṣiṣẹ ti wọn ba fun mi niṣẹ ṣe, to ba si jẹ wọn fẹẹ fowo ranṣẹ si mi ni, akanti mi ree:0235483775, Wema Bank, Ọdunayọ Amusan.’’


Ẹ ba mi bẹ ijọba ipinlẹ Ogun ki wọn ṣaanu mi, kawọn ọmọ Naijiria naa dide iranlọwọ fun mi. Mo le ṣiṣẹ ti wọn ba fun mi niṣẹ ṣe, to ba si jẹ wọn fẹẹ fowo ranṣẹ si mi ni, akanti mi ree:0235483775, Wema Bank, Ọdunayọ Amusan.’’


Ina jo ileetaja iyawo Ajimọbi n’Ibadan

Titi di ba a ṣe n sọ yii, ko ti i sẹni to mọ ohun to fa ijamba ina naa, ohun tawọn eeyan kan ri ni pe ina nla ṣẹ yọ ni ile itaja nla Grantex to wa ni Bodija, niluu Ibadan, to jẹ ti iyawo gomina ipinlẹ Ọyọ tẹlẹ, Florence Ajimọbi. Ẹyin ile itaja naa la gbọ pe ina ọhun ti kọkọ bẹre, to si n ran lọ si iwaju ile itaja ọhun. ALAROYE gbọ pe awọn ileesẹ panapana ti wa nibẹ lati pa ina ọhun ko ma baa di pe o ran lọ si awọn sọọbu to ku ati awọn ile to wa lagbegbe ibi iṣẹlẹ naa. Bakan naa ni awọn ọlọpaa adigboluja wa nitosi lati ri i pe awọn ọmọọta ko lo anfaani iṣẹlẹ naa lati kọ lu ile itaja naa. Ẹni to fi isẹlẹ yii to akọroyin wa leti sọ pe aya gomina telẹ yii atawọn mọlẹbi kan sare de sibi iṣẹlẹ naa lẹyin ti wọn kan si wọn.


Awọn ọlọpaa Ekiti ko sa kuro lẹnu iṣẹ o – Mobayọ

Oluyinka Soyemi, Ado-Ekiti Kọmiṣanna ọlọpaa Ekiti, Tunde Mobayọ, ti sọ pe awọn ọlọpaa ipinlẹ naa ko sa kuro lẹnu iṣẹ gẹgẹ bi awọn eeyan ṣe ro latari iwọde tawọn ọdọ ṣe ta ko ikọ SARS, eyi tawọn janduku sọ di rogbodiyan. Lalẹ ọjọ Abamẹta, Satide, ni ọga agba ọlọpaa naa sọrọ nipasẹ Alukoro ileeṣẹ naa, Sunday Abutu. Ikede naa waye lẹyin tiroyin gba igboro pe awọn ọlọpaa ko si loju titi mọ, bẹẹ ni wọn ko rin kiri bii ti tẹlẹ latari ibẹru pe awọn janduku le ṣakọlu si wọn. ALAROYE fidi ẹ mulẹ pe loootọ lawọn ọlọpaa ti dinku loju popo ati lawọn ibudo ti wọn maa n duro si tẹlẹ, koda, awọn to n dari ọkọ gan-an ṣẹṣẹ pada sẹnu iṣẹ laipẹ yii ni. Ṣugbọn Mobayọ ni awọn wa digbi lati pese eto aabo to fẹsẹ mulẹ, bẹẹ lawọn yoo ṣiṣẹ awọn nilana ofin. O waa kilọ fawọn ọdaran pe ko si aaye fun wọn l’Ekiti, bẹẹ lo fọkan awọn eeyan balẹ pe aabo to peye wa fun ẹmi ati dukia wọn.


Eeyan meji ku lasiko ti wọn n lọ sode ariya l’Oṣogbo

Florence Babaṣọla, Oṣogbo O kere tan, eeyan meji lo ku loju-ẹsẹ, nigba ti awọn mẹta fara pa yanna-yanna nibi iṣẹlẹ ijamba ọkọ kan to waye niluu Oṣogbo nirọlẹ ọjọ Abamẹta, Satide, yii. Ibi ayẹyẹ ọjọọbi kan la gbọ pe awọn eeyan naa n lọ ni Ogo-Oluwa, nigba tiṣẹlẹ naa ṣẹlẹ niwaju ileeṣẹ Atman Ltd, Kọbọngbogbo ẹ, loju-ọna Ikirun si Oṣogbo. Awọn marun-un ni wọn wa ninu mọto alawọ dudu naa, koda, a gbọ pe ọmọ ọlọjọọbi wa ninu ọkọ pẹlu wọn. Ẹnikan tiṣẹlẹ naa ṣoju ẹ, Adeleke Bayọnle, ṣalaye pe o ṣee ṣe ko jẹ ere aṣapajude lo ṣokunfa ijamba naa. Amọ ṣa, awọn ti wọn wa nibẹ ti gbe awọn mẹta ti wọn fara pa lọ sile iwosan, nigba ti wọn n reti awọn ajọ ẹsọ oju popo lati waa ko oku meji to wa lẹgbẹẹ titi.


Buhari ki Joe Biden ku oriire, o ni o kaabọ sawujọ awọn aarẹ agbaye

Aarẹ Muhammadu Buhari ti pẹlu awọn olori orilẹ-ede agbaye yooku ki Ọgbẹni Joe Biden, ku oriire Lori ikanni abẹyẹfo rẹ ni Ọgbẹni Garba Shehu, to jẹ Oludamọran pataki lori eto iroyin kọ ọ si lorukọ Buhari, lo ti ki í kú oríire. O ni, “Mo ki Aarẹ tuntun tí wọn ṣẹṣẹ dibo yan ni ilẹ Amẹrika Joe Biden, ku oriire, paapaa lasiko ti gbogbo agbaye wa ninu ibẹru-bojo. Eto idibo to gbe e wọle yii tubọ fidi ẹ mulẹ pe ohun to dara ni eto ijọba dẹmokiresi. Ṣiwaju sí í, o ni irufẹ eto ijọba ọhun gan-an lo maa n fun awọn eeyan lanfaani lati dibo yan olori tuntun lọna alaafia ati irọrun.


Miliọnu mọkanla naira lawọn Fulani to ji awọn iyalọja gbe loju ọna Ọwọ n beere fun

Oluṣẹyẹ Iyiade, Akurẹ. Titi di ba a ṣe n kọ iroyin yii ni wọn ṣi n wa iyalọja Isua Akoko, nijọba ibilẹ Guusu Ila-Oorun Akoko, Oloye Edward Helen, atawọn ọlọja mẹfa mi-in tawọn Fulani agbebọn ji gbe lọsan-an ọjọ Ẹti, Furaidee, ọsẹ to kọja. Ibi ipade awọn iyalọja ti wọn n ṣe loṣooṣu niluu Akurẹ lawọn iyalọja naa ti n bọ ki wọn too bọ sọwọ awọn ajinigbe ọhun laarin oju ọna marosẹ Ọgbẹṣẹ si Uṣo. Awakọ to gbe wọn nikan lo raaye sa lọ ninu gbogbo wọn, oun naa lo si sare lọ siluu Isua lati lọọ royin ohun toju rẹ ri fawọn eeyan. Awakọ ọhun to n jẹ Jimi ṣalaye f’ALAROYE pe awọn Fulani bii mẹwaa ni wọn deedee jana mọ ọkọ bọọsi awọn lẹnu lojiji pẹlu ibọn AK47 ti wọn gbe lọwọ, eyi ti wọn n yin leralera lati fi dẹruba awọn eeyan. Awọn ọkọ akero meji mi-in to rin sasiko ti wọn n sọṣẹ lọwọ lo ni awọn ajinigbe naa tun da duro, ti wọn si fipa ko gbogbo ero to wa ninu wọn wọ inu igbo lọ.


Awakọ to gbe wọn nikan lo raaye sa lọ ninu gbogbo wọn, oun naa lo si sare lọ siluu Isua lati lọọ royin ohun toju rẹ ri fawọn eeyan. Awakọ ọhun to n jẹ Jimi ṣalaye f’ALAROYE pe awọn Fulani bii mẹwaa ni wọn deedee jana mọ ọkọ bọọsi awọn lẹnu lojiji pẹlu ibọn AK47 ti wọn gbe lọwọ, eyi ti wọn n yin leralera lati fi dẹruba awọn eeyan. Awọn ọkọ akero meji mi-in to rin sasiko ti wọn n sọṣẹ lọwọ lo ni awọn ajinigbe naa tun da duro, ti wọn si fipa ko gbogbo ero to wa ninu wọn wọ inu igbo lọ. O ni ṣe lawọn ajinigbe naa mọ-ọn-mọ fi oun nikan silẹ lẹyin-o-rẹyin la ti lọọ royin ohun to sẹlẹ fawọn eeyan nile. A gbọ pe awọn ajinigbe naa ti pe awọn ẹbi Oloye Edward sori aago, tí wọn si n beere fun miliọnu mọkanla naira ki wọn too tu u silẹ. Iroyin awọn ti wọn ṣẹṣẹ ji gbe naa ni wọn lo ti da ibẹru sọkan awọn eeyan ilu Isua ati gbogbo awọn arinrinajo to n kọja loju ọna marosẹ Akurẹ si Ọwọ.


O ni ṣe lawọn ajinigbe naa mọ-ọn-mọ fi oun nikan silẹ lẹyin-o-rẹyin la ti lọọ royin ohun to sẹlẹ fawọn eeyan nile. A gbọ pe awọn ajinigbe naa ti pe awọn ẹbi Oloye Edward sori aago, tí wọn si n beere fun miliọnu mọkanla naira ki wọn too tu u silẹ. Iroyin awọn ti wọn ṣẹṣẹ ji gbe naa ni wọn lo ti da ibẹru sọkan awọn eeyan ilu Isua ati gbogbo awọn arinrinajo to n kọja loju ọna marosẹ Akurẹ si Ọwọ. Ọkan ninu awọn agbaagba ilu Afin Akoko, Alaaji Ibrahim Kilani, ni tọsan-toru lo ku tawọn onisẹẹbi naa fi n ṣiṣẹ lawọn oju ọna marosẹ to wa lagbegbe naa lati igba tawọn ọlọpaa ti jokoo pa si tesan latari rogbodiyan to su yọ lasiko iwọde SARS ti wọn ṣe kọja. Nigba to n fidi iṣẹlẹ yii mulẹ, Alukoro ileeṣẹ ọlọpaa ipinlẹ Ondo, Tee-Leo Ikoro, ni awọn oṣiṣẹ awọn ti ri awọn mẹwaa gba pada ninu awọn ti wọn ji gbe naa. O ni igbesẹ si n tẹsiwaju la ti ri awọn yooku tu silẹ ninu igbekun awọn to ji wọn gbe.


Ọkan ninu awọn agbaagba ilu Afin Akoko, Alaaji Ibrahim Kilani, ni tọsan-toru lo ku tawọn onisẹẹbi naa fi n ṣiṣẹ lawọn oju ọna marosẹ to wa lagbegbe naa lati igba tawọn ọlọpaa ti jokoo pa si tesan latari rogbodiyan to su yọ lasiko iwọde SARS ti wọn ṣe kọja. Nigba to n fidi iṣẹlẹ yii mulẹ, Alukoro ileeṣẹ ọlọpaa ipinlẹ Ondo, Tee-Leo Ikoro, ni awọn oṣiṣẹ awọn ti ri awọn mẹwaa gba pada ninu awọn ti wọn ji gbe naa. O ni igbesẹ si n tẹsiwaju la ti ri awọn yooku tu silẹ ninu igbekun awọn to ji wọn gbe.


Emi ki i ba wọn digunjale, agbodegba lasan ni mo n ṣe fun wọn – Ṣeun

Oluṣẹyẹ Iyiade, Akurẹ “Ẹ wo o, Oluwa mi, loootọ lawọn ọrẹ mi n digunjale, mi o ba wọn jale ri ni temi, agbodegba lasan ni mo n ṣe fun wọn.” Eyi lawọn ọrọ to n jade lẹnu olujẹjọ ẹni ọdun mọkandinlogun kan, Ṣeun Ajiwẹ, lasiko toun ati ọrẹ rẹ, Abednego Azukwo n fara han nile-ẹjọ Majisreeti to wa l’Oke-Ẹda, niluu Akurẹ, lori ẹsun idigunjale ti wọn fi kan wọn. Awọn mejeeji ni wọn fẹsun kan pe wọn gbimọ pọ, ti wọn si n digun ja awọn eeyan lole lawọn agbegbe kan niluu Akurẹ. Eyi ti wọn ṣe kẹyin ni ti obinrin kan, Ọlabisi Ọlasusi, ti wọn fi ibọn ja lole foonu olowo nla kan lagbegbe Ọshinlẹ, ni nnkan bii aago mẹsan-an alẹ si mẹfa aṣaalẹ ọjọ keji, oṣu kọkanla, ta a wa yii. Lẹyin ti wọn ka ẹsun mejeeji ti wọn fi kan Ṣeun ati ọrẹ rẹ si wọn leti tan ni Amofin Fatokun to n gbẹnuṣọ fun ijọba bẹbẹ pe ki ile-ẹjọ paṣẹ fifi awọn mejeeji pamọ si ọgba ẹwọn Olokuta, titi ti imọran yoo fi wa lati ọfiisi ajọ to n gba adajọ nimọran. Agbẹjọro awọn olujẹjọ, Ọgbẹni Olugbenga bẹbẹ pe ki adajọ fun oun laaye lati fọrọ wa awọn afurasi naa lẹnu wo. O ni idahun wọn ni yoo sọ boya o yẹ ki wọn ko wọn pamọ sọgba ẹwọn gẹgẹ bii ibeere agbefọba tabi ki wọn gba beeli wọn.


Lẹyin ti wọn ka ẹsun mejeeji ti wọn fi kan Ṣeun ati ọrẹ rẹ si wọn leti tan ni Amofin Fatokun to n gbẹnuṣọ fun ijọba bẹbẹ pe ki ile-ẹjọ paṣẹ fifi awọn mejeeji pamọ si ọgba ẹwọn Olokuta, titi ti imọran yoo fi wa lati ọfiisi ajọ to n gba adajọ nimọran. Agbẹjọro awọn olujẹjọ, Ọgbẹni Olugbenga bẹbẹ pe ki adajọ fun oun laaye lati fọrọ wa awọn afurasi naa lẹnu wo. O ni idahun wọn ni yoo sọ boya o yẹ ki wọn ko wọn pamọ sọgba ẹwọn gẹgẹ bii ibeere agbefọba tabi ki wọn gba beeli wọn. Ṣeun ni amofin ọhun kọkọ kọju si, to si beere lọwọ rẹ boya loootọ lo mọ nipa ẹsun idigunjale ti wọn fi kan an. Ọmọkunrin yii ko ronu lẹẹmeji to fi fun un lesi pe oun ki i ba wọn jale ni toun, o ni iṣẹ oun ni lati maa ba wọn ṣọna lasiko ti wọn ba fẹẹ ṣiṣẹ ibi wọn tabi ti wọn ba n ṣe e lọwọ. Nigba ti wọn beere ibeere yii kan naa lọwọ Azukwo ti wọn jọ n jẹjọ, oun jẹwọ pe loootọ loun digunjale ni toun.


Ṣeun ni amofin ọhun kọkọ kọju si, to si beere lọwọ rẹ boya loootọ lo mọ nipa ẹsun idigunjale ti wọn fi kan an. Ọmọkunrin yii ko ronu lẹẹmeji to fi fun un lesi pe oun ki i ba wọn jale ni toun, o ni iṣẹ oun ni lati maa ba wọn ṣọna lasiko ti wọn ba fẹẹ ṣiṣẹ ibi wọn tabi ti wọn ba n ṣe e lọwọ. Nigba ti wọn beere ibeere yii kan naa lọwọ Azukwo ti wọn jọ n jẹjọ, oun jẹwọ pe loootọ loun digunjale ni toun. Lẹyin ijẹwọ awọn mejeeji ni Abilekọ A. A. T. Oyedele gba ẹbẹ agbefọba wọle, o ni oun fọwọ si i kawọn olujẹjọ mejeeji naa ṣi wa lọgba ẹwọn titi di igba mi-in.


Lẹyin ijẹwọ awọn mejeeji ni Abilekọ A. A. T. Oyedele gba ẹbẹ agbefọba wọle, o ni oun fọwọ si i kawọn olujẹjọ mejeeji naa ṣi wa lọgba ẹwọn titi di igba mi-in.


Aarẹ Trump ni ki Biden ma ti i dunnu o, ipade dile-ẹjọ

Faith Adebọla, Eko Lai ka ti bawọn eeyan ṣe n rọjo ikini ku oriire fun Ọgbẹni Joe Biden ti wọn ṣẹṣẹ kede rẹ bii Aarẹ tuntun fun orileede Amẹrika si, Aarẹ orileede naa, Donald Trump, ti ni ọrọ ibo yii ko ti i pari rara o, bẹẹ loun ko si reti ijo ọpẹ kan lẹsẹ Biden, tori lọsẹ ta a fẹẹ mu yii loun yoo gba kootu lọ lati pẹjọ lori ibo ti wọn di ọhun. Ọsan ọjọ Abamẹta, Satide, ni Trump sọrọ yii ninu atẹjade kan to fi sọrọ lori abajade ibo to fẹyin rẹ janlẹ ọhun, Trump ni ibo ko ti i pari rara. O sọ siwaju pe “Gbogbo wa la mọ idi ti Joe Biden fi n sare kede ara rẹ bii ẹni to jawe olubori, ati idi ti awọn oniroyin rẹ fi n ṣagbatẹru fun un, tori wọn fẹẹ daṣọ bo otitọ mọlẹ ni, gbogbo aṣiri to wa nibẹ lo si ti han si wa. Ọrọ ibo yii ko ti i pari rara.” Trump ni jibiti ati wayo ṣẹlẹ ninu ibo yii, oun ko si ni i gba ki ọrọ naa lọ wọọrọwọ bẹẹ, ile-ẹjọ gbọdọ ba awọn da si i. Ọsan ọjọ Abamẹta, ni wọn kede Joe Biden to dije ipo aarẹ Amẹrika lati ẹgbẹ Democrats gẹgẹ bii olubori, nigba ti Aarẹ Trump to dijẹ labẹ asia Republican fidi rẹmi


Igbimọ oluwadii ẹsun SARS so ijokoo wọn rọ l’Ekoo

Faith Adebọla, Eko Ni bayii, igbimọ to n wadii ẹsun ta ko aṣemaṣe ẹka ọlọpaa SARS l’Ekoo ti kede pe awọn ṣi so ijokoo wọn rọ na, boya o le ṣee ṣe kawọn pada sẹnu iṣẹ iwadii awọn lẹyin ọsẹ kan. Ikede yii waye latẹnu alaga igbimọ naa, Adajọ-fẹyinti Doris Okuwobi, lọsan-an ọjọ Abamẹta yii ya ọpọ eeyan lẹnu, paapaa awọn ti wọn ti n reti lati fara han niwaju igbimọ naa ki wọn le ṣalaye ẹdun ọkan wọn ta ko bi awọn ọlọpaa ẹka SARS tijọba ti fofin de bayii ṣe fiya jẹ wọn latẹyinwa. Okuwobi ni igbesẹ naa ko ṣẹyin bawọn ọdọ to ṣoju fun awọn to ṣewọde ta ko SARS laipẹ yii ko ṣe le yọju sibi ijokoo naa lọjọ Abamẹta yii, latari bi wọn ṣe ni ijọba n gbero lati gbẹsẹ le awọn asunwọn akaunti wọn ni banki. Alaga igbimọ naa ni ti ko ba ṣee ṣe fawọn ọdọ yii lati pesẹ si ijokoo, ko ni i ṣee ṣe fun igbimọ naa lati tẹ siwaju tori iye eeyan to yẹ ko wa nikalẹ ki igbẹjọ too bẹrẹ ko ni i pe lai si awọn ọdọ naa. ALAROYE gbọ pe ile-ẹjọ giga kan niluu Abuja ti paṣẹ lọsẹ to kọja pe ileefowopamọ apapọ ilẹ wa le gbẹsẹ le akaunti awọn to ṣagbatẹru iwọde ta ko SARS to waye naa fun oṣu mẹfa, titi ti iwadii ti ileefowopamọ naa lawọn fẹẹ ṣe yoo fi pari. Akaunti bii ogun ni wọn ni aṣẹ naa de. Lara awọn ti aṣẹ ile-ẹjọ naa kan Racheal Oluwarinu Oduala, to jẹ ọkan lara igbimọ oluwadii naa.


ALAROYE gbọ pe ile-ẹjọ giga kan niluu Abuja ti paṣẹ lọsẹ to kọja pe ileefowopamọ apapọ ilẹ wa le gbẹsẹ le akaunti awọn to ṣagbatẹru iwọde ta ko SARS to waye naa fun oṣu mẹfa, titi ti iwadii ti ileefowopamọ naa lawọn fẹẹ ṣe yoo fi pari. Akaunti bii ogun ni wọn ni aṣẹ naa de. Lara awọn ti aṣẹ ile-ẹjọ naa kan Racheal Oluwarinu Oduala, to jẹ ọkan lara igbimọ oluwadii naa. Awọn mi-in tọrọ naa kan ni Moṣọpẹfoluwa Ọdẹṣẹyẹ, Ṣẹgun Victor Babatunde, Mary Oshifowora, Victor Solomon, ileeṣẹ Gatefield Nigeria Limited, atawọn mi-in. Ṣa, a gbọ pe Okuwobi ti fi ọjọ ijokoo mi-in si Satide, ọjọ kẹrinla, oṣu yii, pẹlu ireti pe yoo ti ṣee ṣe fun aṣoju awọn ọdọ naa lati wa nikalẹ, ki igbẹjọ le tẹsiwaju bo ṣe yẹ.


Awọn mi-in tọrọ naa kan ni Moṣọpẹfoluwa Ọdẹṣẹyẹ, Ṣẹgun Victor Babatunde, Mary Oshifowora, Victor Solomon, ileeṣẹ Gatefield Nigeria Limited, atawọn mi-in. Ṣa, a gbọ pe Okuwobi ti fi ọjọ ijokoo mi-in si Satide, ọjọ kẹrinla, oṣu yii, pẹlu ireti pe yoo ti ṣee ṣe fun aṣoju awọn ọdọ naa lati wa nikalẹ, ki igbẹjọ le tẹsiwaju bo ṣe yẹ.


Joe Biden, aarẹ tuntun America, fẹẹ ba awọn eeyan ẹ sọrọ lalẹ yii

Jide Alabi Aarẹ tuntun tí wọn ṣẹṣẹ dibo yan ní ilẹ America tí sọ pe ohun idunnu nla lo jẹ bí awọn eeyan ilẹ America ṣe ni igbagbọ nla ninu oun ati igbakeji ẹ. Aarẹ tí wọn ṣẹṣẹ dibo yan yìí, Joe Biden, sọ pe ohun iwuri lo jẹ bí wọn ti ṣe fí ibo wọn gbe oun ati igbakeji oun, Arabinrin Kamala Harris, wọle sipo ọhun. Eyi ni ọrọ akọkọ to sọ ni kete ti ileeṣẹ CNN to fọn rere ẹ wi pe oun lo wọlé sipo Aarẹ America. Ninu iwe to kọ ranṣẹ lati fi dupẹ lọwọ awọn eeyan America lo ti sọ pe, “Lẹẹkan si i, awọn eeyan America tun fihan wi pe loootọ ni wọn ni igbagbọ to rinlẹ lọkan wọn nipa ijọba dẹmokiresi. “Ni bayii, asiko ti to lati gbagbe ọtẹ ati ibinu, ki a sì tẹ siwaju pẹlu iṣọkan gẹgẹ bí orilẹ ede, bẹẹ ni ko si ohun rere ti a ko ni i ṣe ti a ba wa niṣọkan. Aṣalẹ oni laago mẹjọ (bii aago kan oru ni Naijiria) ni máa bá gbogbo èèyàn ilẹ America sọrọ, ẹ ku oju lọna mi.”


Ibo Amẹrika: Trump fariga, o loun o gba pe Joe Biden ti wọle

Faith Adebọla, Eko Laika ti bawọn eeyan ṣe n rọjo ikini-kuu-oriire fun Ọgbẹni Joe Biden ti wọn ṣẹṣẹ kede rẹ bii aarẹ tuntun fun orileede Amẹrika si, Aarẹ orileede naa, Donald Trump, ti ni ọrọ ibo yii ko ti i pari rara o, bẹẹ loun ko si reti ijo ọpẹ kan lẹsẹ Biden, tori lọsẹ ta a fẹẹ mu yii loun yoo gba kootu lọ lati pẹjọ lori ibo ti wọn di ọhun. Ọsan ọjọ Abamẹta, Satide, oni yii ni Aarẹ Trump sọrọ yii ninu atẹjade kan to fi sọrọ lori abajade ibo to fẹyin rẹ janlẹ naa, Trump ni ibo ko ti i pari rara ni. O sọ siwaju si i pe, “Gbogbo wa la mọ idi ti Joe Biden fi n sare kede ara rẹ bii ẹni to jawe olubori, ati idi ti awọn oniroyin rẹ fi n ṣagbatẹru fun un, tori wọn fẹẹ daṣọ bo otitọ mọlẹ ni, gbogbo aṣiri to wa nibẹ lo si ti han si wa. Ọrọ ibo yii ko ti i pari rara.” Trump ni jibiti ati wayo ṣẹlẹ ninu ibo yii, oun ko si ni i gba ki ọrọ naa lọ wọọrọwọ bẹẹ, ile-ẹjọ gbọdọ ba awọn da si i. Ọsan yii ni wọn kede Joe Biden to dije ipo aarẹ Amẹrika lati ẹgbẹ Democrats gẹgẹ bii olubori, nigba ti Aarẹ Trump to dijẹ labẹ asia Replican fidi rẹmi


Arun korona ti mu tiṣa marun-un atawọn ọmọleewe wọn l’Ekoo

Faith Adebọla, Eko Ẹka eto ilera tijọba ipinlẹ Eko ti kede pe awọn olukọ marun-un nileewe sẹkọndiri kan ati akẹkọọ meji ni ẹri ti fihan pe wọn lugbadi arun korona bi wọn ṣe bẹrẹ saa ikẹkọọ pada yii. Ọjọ Ẹti, Furaidee, to kọja yii ni atẹjade kan ti kọmiṣanna feto ilera nipinlẹ Eko, Ọjọgbọn Akin Abayọmi, buwọ lu sọ ọrọ yii di mimọ. Dokita Abayọmi ṣalaye pe ayẹwo ti ẹka eto ilera to n lọ kaakiri awọn ileewe ṣe lọjọ keji oṣu kọkanla yii lo ti kọkọ gbe e jade pe tiṣa obinrin kan to n ṣiṣẹ ninu ọkan lara awọn ileewe sẹkọndiri to jẹ tijọba ipinlẹ Eko ti lugbadi arun aṣekupani ọhun, loju ẹsẹ si ni wọn ti mu un lọ sibudo iyasọtọ, nibi to ti n gba itọju. Lẹyin eyi ni wọn bẹrẹ si i tọpasẹ awọn olukọ ati akẹkọọ to ṣee ṣe ki wọn ti ni ajọṣe kan pẹlu tiṣa ọhun, ko si ju ọjọ meji si mẹta lẹyin naa lọ ti ayẹwo fi gbe e jade pe awọn tiṣa ẹlẹgbẹ rẹ mẹrin ti lugbadi korona, bẹẹ lawọn ọmọleewe meji ti fara kaaṣe pẹlu. Abayọmi ni awọn olukọ ati ọmọleewe wọnyi dubulẹ aisan gẹrẹ ti aisan naa ti wa lara wọn, bo tilẹ jẹ pe ileewe ọhun tete pese itọju pajawiri fun wọn, ẹyin naa ni ayẹwo waa fi aisan to n ṣe wọn han pe korona ni. O sọ siwaju si i pe awọn ti bẹrẹ si i kan si awọn obi ati alagbatọ awọn akẹkọọ to ku nileewe ti wọn forukọ bo laṣiiri ọhun, lati wa lojufo si ilera awọn ọmọ wọn, ki wọn si tete ke gbajare ti wọn ba kẹẹfin ami arun korona eyikeyii.


Wọn fi Abubakar rọpo Ọbasa gẹgẹ bii alaga ẹgbẹ awọn aṣofin

Faith Adebọla, Eko Ẹgbẹ awọn olori ileegbimọ aṣofin ipinlẹ jakejado ilẹ wa ti ni alaga tuntun bayii, Ọnarebu Suleiman Abubakar ni wọn ṣẹṣẹ dibo yan sipo ọhun, oun si ni olori ileegbimọ aṣofin ti ipinlẹ Bauchi. Nibi ipade nla kan ti wọn ṣe ni otẹẹli Reiz Continental to wa lolu ilu ilẹ wa, Abuja, lalẹ Ọjọbọ, Tọsidee ni idiboyan naa ti waye, eyi lo si fopin si saa ọdun meji ti olori ileegbimọ aṣofin Eko, Ọnarebu Mudashiru Ajayi Ọbasa ti fi wa nipo naa. Wọn tun yan awọn ọmọ igbimọ iṣakoso tuntun fun ẹgbẹ ọhun, lẹyin ti wọn ti tu ile ka, tawọn ọmọ igbimọ iṣakoso to ṣiṣẹ pẹlu alaga ana, Ọbasa, ti pari saa ọdun meji ti ofin ẹgbẹ naa la kalẹ fun wọn. Lara igbimọ iṣakoso tuntun ti wọn ṣẹṣẹ yan ni Ọnarebu Ọlakunle Oluọmọ ti ipinlẹ Ogun, gẹgẹ bii igbakeji alaga fun ẹkun Guusu/Iwọ-Oorun, Ọnarebu Matthew Kọlawọle gẹgẹ bii akapo ẹgbẹ atawọn mi-in.


O tan! Joe Biden ti wọle o, oun laarẹ Amerika tuntun

Aderounmu Kazeem Joe Biden, ọmọ ẹgbẹ oṣelu Democratic Party, ti wọle sipo Aarẹ orilẹ-ede Amerika bayii gẹgẹ bii agbejade ileeṣẹ iroyin agbaye, CNN. CNN ti n tẹle ibo naa bọ lati ọjo to ti bẹrẹ, nigba to si ti han bayii pe Biden ti mu ipinlẹ Pennsylvania ti i ṣe ipinlẹ toun funra ẹ ti wa, CNN ni ẹni kan ki i ba yimiyimi du imi mọ, Joe Biden ti wole pata. Ipari oṣu yii gan-an ni Biden yoo pe ẹni ọdun mejidinlọgọrin. Ni bayii, oun ni yoo jẹ Aarẹ orilẹ-ede Amerika kẹrindinlaadọta, ninu oṣu kin-in-ni, ọdun to n bọ, ni wọn yoo si ṣe ibura fun un gẹgẹ bii Aarẹ tuntun. Kamala Harris ni igbakeji ẹ, oun naa si ni yoo jẹ obinrin akọkọ to jẹ Asian-American ti yoo jẹ igbakeji Aarẹ orilẹ-ede Amerika. Joe Biden ati Donald Trump ni wọn jọ fa a ko too ja mo Biden lọwọ.


Ni bayii, oun ni yoo jẹ Aarẹ orilẹ-ede Amerika kẹrindinlaadọta, ninu oṣu kin-in-ni, ọdun to n bọ, ni wọn yoo si ṣe ibura fun un gẹgẹ bii Aarẹ tuntun. Kamala Harris ni igbakeji ẹ, oun naa si ni yoo jẹ obinrin akọkọ to jẹ Asian-American ti yoo jẹ igbakeji Aarẹ orilẹ-ede Amerika. Joe Biden ati Donald Trump ni wọn jọ fa a ko too ja mo Biden lọwọ. Kaakiri ilẹ America lawọn ololufẹ aarẹ tuntun naa ti n yọ bayii o.


Kaakiri ilẹ America lawọn ololufẹ aarẹ tuntun naa ti n yọ bayii o.


Wọn ti ko ọlọpaa kuro lẹyin Fẹmi Fani-Kayọde atawọn olowo-aye kan

Aderounmu Kazeem Awọn olowo-aye ati onipo nla bii ọgọta ọmọ orilẹ-ede yii ni ọga ọlọpaa patapata, Muhammed Adamu, ti paṣẹ ki awọn ọlọpaa to n ṣọ wọn kuro lẹyin wọn kia bayii, ki kaluku si pada si ọfiisi rẹ. Ṣaaju asiko yii, nigba ti wahala rogbodiyan SARS n gbona girigiri, ni ikede ọhun ti kọkọ waye pe ki awọn ọlọpaa to n ṣọ awọn olowo atawọn eeyan nla nla mi-in kiri pada si teṣan wọn, iyẹn lọjọ kọkanlelogun, oṣu kẹwaa, ọdun yii. ALAROYE gbọ pe nigba ti ọga ọlọpaa ri i pe wọn ko tẹle aṣẹ ọhun bo ti yẹ lo tun mu un kede orukọ awọn olowo ati ọlọrọ ti wọn n ko awọn ọlọpaa kiri gẹgẹ bii ẹṣọ bayii. Ohun to si sọ ni pe ti a ba ri ọga ọlọpaa ti awọn ọmọ ẹyin ẹ ba ṣi n ṣọ olowo kan kiri, niṣe niru wọn yoo fẹnu fẹra bii abẹbẹ. Lara awọn eeyan pataki ti wọn ti ja ọlọpaa kuro lẹyin wọn bayii ni Fẹmi Fani-Kayọde, minisita feto ọkọ ofurufu tẹlẹ atawọn wọnyi; akọwe agba fun ijọba apapọ tẹlẹ, Babachir Lawal; Sẹnetọ Lado Yakubu, Yuguda Bashir, Uche Chukwu, Boroface Ajayi, Mutiu Nicholas, Tokunbọ Afikuyọmi, Edozie Madu, Emeka Ofor, David Adesanya, Chris Giwa, Oloye Godwin Ekpo, Pius Akinyẹlurẹ atawọn mi-in. Ni bayii, ọga ọlọpaa Muhammed Adamu ti sọ pe gbogbo awọn ọga ọlọpaa ni ẹka kọọkan ni wọn gbọdọ kan si oun pada wi pe awọn ti ko gbogbo ọlọpaa to n sare tẹle awọn olowo-aye pada si ọfiisi wọn titi ọjọ kẹwaa, oṣu kọkanla yii.


Ohun to si sọ ni pe ti a ba ri ọga ọlọpaa ti awọn ọmọ ẹyin ẹ ba ṣi n ṣọ olowo kan kiri, niṣe niru wọn yoo fẹnu fẹra bii abẹbẹ. Lara awọn eeyan pataki ti wọn ti ja ọlọpaa kuro lẹyin wọn bayii ni Fẹmi Fani-Kayọde, minisita feto ọkọ ofurufu tẹlẹ atawọn wọnyi; akọwe agba fun ijọba apapọ tẹlẹ, Babachir Lawal; Sẹnetọ Lado Yakubu, Yuguda Bashir, Uche Chukwu, Boroface Ajayi, Mutiu Nicholas, Tokunbọ Afikuyọmi, Edozie Madu, Emeka Ofor, David Adesanya, Chris Giwa, Oloye Godwin Ekpo, Pius Akinyẹlurẹ atawọn mi-in. Ni bayii, ọga ọlọpaa Muhammed Adamu ti sọ pe gbogbo awọn ọga ọlọpaa ni ẹka kọọkan ni wọn gbọdọ kan si oun pada wi pe awọn ti ko gbogbo ọlọpaa to n sare tẹle awọn olowo-aye pada si ọfiisi wọn titi ọjọ kẹwaa, oṣu kọkanla yii. Ṣaaju asiko yii ni igbakeji ọga ọlọpaa patapata tẹlẹ lorilẹ-ede yii, Adedayọ Adeoye, to ti fẹyinti lẹnu iṣẹ ti tako aṣa ki awọn ọlọpaa maa tẹle awọn olowo kiri. O ni, awọn to nilo ọlọpaa ko yẹ ko ju Aarẹ, igbakeji ẹ, gomina, igbakeji ẹ, olori ile igbimọ aṣofin agba ati kekere ati adajọ agba lorilẹ ede yii. O ni bi wọn ti ṣe n ṣọ awọn olowo yẹn bii ẹni lo wọn si ibi ti ko yẹ ni, nitori araalu gan an ni wọn lẹtọọ lati maa ṣọ.


Ṣaaju asiko yii ni igbakeji ọga ọlọpaa patapata tẹlẹ lorilẹ-ede yii, Adedayọ Adeoye, to ti fẹyinti lẹnu iṣẹ ti tako aṣa ki awọn ọlọpaa maa tẹle awọn olowo kiri. O ni, awọn to nilo ọlọpaa ko yẹ ko ju Aarẹ, igbakeji ẹ, gomina, igbakeji ẹ, olori ile igbimọ aṣofin agba ati kekere ati adajọ agba lorilẹ ede yii. O ni bi wọn ti ṣe n ṣọ awọn olowo yẹn bii ẹni lo wọn si ibi ti ko yẹ ni, nitori araalu gan an ni wọn lẹtọọ lati maa ṣọ. Bakan naa lo fi kun un pe pupọ ninu awọn olowo yẹn ni wọn lanfaani lati gba ẹṣọ alaabo funra wọn lai lo awọn ọlọpaa ti wọn ko ti i to fun aabo ilu.


Bakan naa lo fi kun un pe pupọ ninu awọn olowo yẹn ni wọn lanfaani lati gba ẹṣọ alaabo funra wọn lai lo awọn ọlọpaa ti wọn ko ti i to fun aabo ilu.


Haa, wọn ni ọmọ Ibo yii ki ika bọ ọmọ ọdun marun-un labẹ, wọn ti wọ ọ de teṣan o

Dada Ajikanje Ni agọ ọlọpaa Festac l’Ekoo ni ọkunrin ọmọ Ibo kan ti n wo pakopako bayii, lẹyin ti ọwọ tẹ ẹ nibi to ti n fi ika ro ọmọ ọdun marun-un labẹ. Nnamadi Emdriuokhe, ni wọn pe orukọ ẹ, agbegbe Festac, l’Ekoo gan-an niṣẹlẹ ọhun ti waye. Wọn lo pẹ ti ọkunrin ọmọ Ibo yii ti maa n ra ounjẹ lọwọ iya ọmọ to n ṣe iṣekuṣe pẹlu ẹ yii. ALAROYE gbọ pe, nibi to ti n fika ro ọmọ naa labẹ ni ẹjẹ ti bẹrẹ si jade, n lawọn eeyan ba ki i mọle, ti wọn si bẹrẹ si i lu u bii ẹni maa ku! Ọkunrin kan lagbegbe naa, Ọlagunju ̀Ọladele, ti iṣẹlẹ ọhun ṣoju ẹ lo gbe e sori ẹrọ alatagba, ohun to si kọ sibẹ ni pe, ṣọja kan lo gba a kalẹ lọwọ awọn eeyan ti wọn fẹẹ lu u pa, nigba tọwọ tẹ ẹ. O ni lojuẹsẹ naa lawọn obi ọmọ ọhun ti fọrọ ọhun to teṣan ọlọpaa leti, ṣugbọn ti awọn yẹn naa tun n beere owo lọwọ wọn, ki wọn too le gba ọrọ wọn silẹ. Siwaju si i, o ni, nibi ti ọkunrin to hu iwa ọdaran yii ti fẹẹ fowo bọ awọn eeyan ọhun ninu loun ti dide sọrọ ọhun, oun si ti gbe e lọ si teṣan ọlọpaa to wa ni Festac bayii.


Adajọ to yẹ aga mọ ijọba Ṣonẹkan nidii ni 1993 ti ku o

Faith Adebọla, Eko Ọpọ eeyan jankanjankan lagbo oṣelu ati ni ẹka eto idajọ, paapaa nipinlẹ Eko, lo ti n daro Oloogbe Adajọ Dọlapọ Akinsanya, ẹni to jade laye loru Ọjọbọ, Tọsidee, to kọja yii. Ẹni ọdun mọkandinlọgọrin (79) ni mama naa nigba ti iku fi pa oju rẹ de lẹyin aisan ranpẹ kan. Lara awọn oloṣelu to daro oloogbe yii ni Aṣiwaju Bọla Ahmed Tinubu, o ni iru kaun-un ṣọwọ lawujọ okuta, akọni pataki lawujọ awọn adajọ ni adajọ-binrin yii, tori lasiko tijọba ologun gbegi dina fun eto ijoba demokresi nilẹ wa lobinrin yii gbe idajọ nla kalẹ lati gbeja eto iṣejọba awa-araawa. Tẹ o ba gbagbe, ọjọ kẹwaa, oṣu kọkanla ọdun 1993 ni Oloogbe Adajọ-binrin Akinsanya tile ẹjọ giga ijọba apapọ nigba naa gbe idajọ kalẹ lori ẹjọ kan ti Oloye Moshood Kasimawo Abiọla pe tako ijọba fidi-hẹẹ ti ijọba ologun ajagun-fẹyinti Ibrahim Babangida gbe kalẹ. Ninu idajọ naa lo ti kede pe ijọba fidi-hẹẹ ko bofinmu, ko lẹtọọ lati wa nipo, o si tipa bẹẹ yẹ aga mọ Oloye Ẹrnest Shonekan to jẹ olori ijọba fidi-hẹẹ naa nidi. O ni Babangida to buwọ lu ofin ti wọn fi ṣedasilẹ ijọba fidi-hẹẹ yii ko lagbara lati ṣe bẹẹ, tori o ti kuro lori aleefa lọjọ kẹrindinlọgbọn oṣu kẹjọ, ki ijọba tuntun naa too yọju sita. Ọpọ eeyan lo gboṣuba fun idajọ yii, ati ọkan akin tobinrin naa fi gbe idajọ naa kalẹ, laibẹru awọn ologun.


Ninu idajọ naa lo ti kede pe ijọba fidi-hẹẹ ko bofinmu, ko lẹtọọ lati wa nipo, o si tipa bẹẹ yẹ aga mọ Oloye Ẹrnest Shonekan to jẹ olori ijọba fidi-hẹẹ naa nidi. O ni Babangida to buwọ lu ofin ti wọn fi ṣedasilẹ ijọba fidi-hẹẹ yii ko lagbara lati ṣe bẹẹ, tori o ti kuro lori aleefa lọjọ kẹrindinlọgbọn oṣu kẹjọ, ki ijọba tuntun naa too yọju sita. Ọpọ eeyan lo gboṣuba fun idajọ yii, ati ọkan akin tobinrin naa fi gbe idajọ naa kalẹ, laibẹru awọn ologun. Idajọ yii lo ṣokunfa bi Oloogbe Sani Abacha ṣe ko awọn ologun sodi, ti wọn si palẹ ijọba fidi-hẹẹ naa mọ, lalẹ ọjọ tidajọ naa waye gan-an. Ọdun 1989 ni Akinsanya di adajọ, ọdun mẹtadinlogun lo si fi wa lori aga idajọ, lati kootu kan si omi-in, ko too fẹyin ti lọdun 2006.


Idajọ yii lo ṣokunfa bi Oloogbe Sani Abacha ṣe ko awọn ologun sodi, ti wọn si palẹ ijọba fidi-hẹẹ naa mọ, lalẹ ọjọ tidajọ naa waye gan-an. Ọdun 1989 ni Akinsanya di adajọ, ọdun mẹtadinlogun lo si fi wa lori aga idajọ, lati kootu kan si omi-in, ko too fẹyin ti lọdun 2006.


“Ẹyin Ọlọpaa, ẹ fi agbara-kaka mu ẹnikẹni to ba n ba yin ṣagidi!” Ọga agba lo sọ bẹẹ

Dada Ajikanje Ọga ọlọpaa orilẹ-ede yii, Mohammed Adamu, ti paṣẹ fun awọn ẹṣọ agbofinro lati fi agbara-kaka mu ẹnikẹni to ba ṣagidi lẹyin ti wọn ti mu un lori ẹsun idaluru. Oni, Satide, ọjọ Abamẹta ni ọga ọlọpaa sọrọ yii, bẹẹ lo fi kun un pe ojuṣe awọn ọlọpaa ni lati daabo bo ẹmi ati dukia, ati pe ti enikẹni ba gbiyanju lati da alaafia ilu laamu, ki wọn ma ṣe kuna lati fi ọwọ lile mu irufẹ ẹni bẹẹ. Agbẹnusọ fun ileeṣẹ ọlọpaa, Frank Mba, lo sọrọ yii lorukọ ọga wọn patapata naa. Adamu ni ki awọn ọlọpaa maa daabo bo dukia kaakiri bayii, yala ileeṣẹ ijọba abi tawọn aladaani. Bakan naa lo sọ pe awọn ẹṣọ agbofinro ko gbọdọ faaye gba ẹnikẹni lati da ilu ru lorukọ iwọde tabi ohunkohun. O ni awọn ko ṣai ba awọn araalu kẹdun lori bi awọn janduku kan ṣe ba dukia bii mọkanlelaadọta jẹ kaakiri Naijria, ati bi wọn ṣe pa ọlọpaa mejilelogun lasiko iwọde tako SARS, to pada di rogbodiyan nla ni Naijiria.


Adamu ni ki awọn ọlọpaa maa daabo bo dukia kaakiri bayii, yala ileeṣẹ ijọba abi tawọn aladaani. Bakan naa lo sọ pe awọn ẹṣọ agbofinro ko gbọdọ faaye gba ẹnikẹni lati da ilu ru lorukọ iwọde tabi ohunkohun. O ni awọn ko ṣai ba awọn araalu kẹdun lori bi awọn janduku kan ṣe ba dukia bii mọkanlelaadọta jẹ kaakiri Naijria, ati bi wọn ṣe pa ọlọpaa mejilelogun lasiko iwọde tako SARS, to pada di rogbodiyan nla ni Naijiria. O ti waa fi awọn eeyan ilu lọkan balẹ wi pe ko ni i si ewu fun ẹmi wọn atawọn dukia wọn pelu, bẹẹ ni ileeṣẹ ọlọpaa ti ṣetan lati fi agbara-kaka mu ẹnikẹni to ba fẹẹ da ilu ru, tabi ba ọlọpaa sagidi.


O ti waa fi awọn eeyan ilu lọkan balẹ wi pe ko ni i si ewu fun ẹmi wọn atawọn dukia wọn pelu, bẹẹ ni ileeṣẹ ọlọpaa ti ṣetan lati fi agbara-kaka mu ẹnikẹni to ba fẹẹ da ilu ru, tabi ba ọlọpaa sagidi.


Bi Joe Biden ṣe n mura lati ba awọn ara America sọrọ akọkọ bii aarẹ wọn, bẹẹ ni Trump n sọ pe oun o ni i gba

Aderounmu Kazeem “Bii ibo miliọnu mẹrin la ṣi fi n ju Aarẹ Trump lọ bayii, eyi to fi han wi pe awa ni yoo gbegba oroke ninu esi ibo ti wọn n ka lọwọ kaakiri ilẹ America” Joe Biden, lo ṣe bayii sọrọ nigba to sọ pe oun ti n mura lati gbakoso ipo aarẹ ilẹ America. Nile ẹ ni Wilmington, Delaware, ni Biden ti sọrọ yii, bẹẹ lo bẹ awọn eeyan America pe ki wọn ni suuru gidi nitori oun naa mọ pe iṣọwọ ti wọn fi n ka esi ibo naa ko ya kanmọ-kanmọ to, ṣugbọn yoo dara ti gbogbo eto ba lọ bo ṣe yẹ, ti ibo tawọn eeyan di si di kika lọna to tọ pelu. Ọmọ ẹgbẹ oṣelu Democratic yii fi kun un pe, ko si aniani kankan nibẹ oun naa loun yoo jawe olubori. Wọn ni eto ti n lọ lori bi yoo ti ṣe ka iwe apilẹkọ akọkọ ẹ fawọn eeyan America ni kete ti wọn ba ti kede pe oun ni aarẹ tuntun. ALAROYE gbọ pe ohun to tubọ fi i lọkan balẹ ni bo ṣe na Aarẹ Trump lawọn ilu wọnyi, Arizona; Georgia, Nevada, Pennsylvania, ti Trump, ti n ni ibo to pọ tẹlẹ, ṣugbọn ti Joe Biden ti gba iwaju mọ ọn lọwọ bayii. Ṣa o, Aarẹ Trump ti kilọ fun Biden wi pe ko ṣọra ẹ gidi ko ye pariwo kiri pe oun ti jawe olubori.


Wọn ni eto ti n lọ lori bi yoo ti ṣe ka iwe apilẹkọ akọkọ ẹ fawọn eeyan America ni kete ti wọn ba ti kede pe oun ni aarẹ tuntun. ALAROYE gbọ pe ohun to tubọ fi i lọkan balẹ ni bo ṣe na Aarẹ Trump lawọn ilu wọnyi, Arizona; Georgia, Nevada, Pennsylvania, ti Trump, ti n ni ibo to pọ tẹlẹ, ṣugbọn ti Joe Biden ti gba iwaju mọ ọn lọwọ bayii. Ṣa o, Aarẹ Trump ti kilọ fun Biden wi pe ko ṣọra ẹ gidi ko ye pariwo kiri pe oun ti jawe olubori. Lori ikanni abẹyẹfo ẹ lo kọ ọ si wi pe, “Joe Biden to n sọ pe oun ti wọle sipo Aarẹ, tọrọ ko si ti ri bẹẹ, ohun ti emi naa le ṣe daadaa ni, emi naa le maa sọ pe mo ti wọle pada lẹẹkan si i, ṣugbọn ohun ti mo mọ ni pe ile-ẹjọ la o ti yanju ẹ nitori mi o ni i gba!”


Lori ikanni abẹyẹfo ẹ lo kọ ọ si wi pe, “Joe Biden to n sọ pe oun ti wọle sipo Aarẹ, tọrọ ko si ti ri bẹẹ, ohun ti emi naa le ṣe daadaa ni, emi naa le maa sọ pe mo ti wọle pada lẹẹkan si i, ṣugbọn ohun ti mo mọ ni pe ile-ẹjọ la o ti yanju ẹ nitori mi o ni i gba!”


Eeyan meji ku, mọto marundinlogoji jona nibi ijamba ina ni Kara

Adefunkẹ Adebiyi, Abẹokuta Mọto tanka epo kan lo deede gbina laaarọ ọjọ Abamẹta, Satide, ọjọ keje, oṣu kọkanla, ni Kara, loju ọna marosẹ Eko s’Ibadan. Dẹrẹba to wa tanka naa ku, ọmọ ẹyin ọkọ to tẹle e naa si jona ku pẹlu, bẹẹ ni awọn ọkọ to wa nitosi ẹ naa jona, marundinlogoji (35) lawọn ọkọ naa. Gẹgẹ bi Ọgbẹni Babatunde Akinbiyi, Alukoro TRACE nipinlẹ Ogun ṣe ṣalaye, o ni awọn oṣiṣẹ oun ṣi wa nibudo iṣẹlẹ naa, awọn ko si ti i le fi gbogbo ẹnu sọ pe ijamba naa mọ niye tawọn kede yii. Akinbiyi sọ pe boya awakọ naa n sare ju ni, boya o si n sun lori irin lasiko to n wa tanka epo naa ni, o ni awọn ko mọ. Ohun to ni o ṣaa foju han ni pe tanka naa fẹgbẹ lélẹ̀, epo inu rẹ si bẹrẹ si i danu si titi, ohun to fa ina niyẹn. O ni mọṣuari ọsibitu Ọlabisi Ọnabanjọ to wa mi Ṣagamu lawọn ko awọn oku meji naa lọ.


Ọga ileewe to ba gba owo tijọba ko fọwọ si lọwọ akẹkọọ yoo da ara rẹ lẹbi.

Stephen Ajagbe, Ilọrin Kọmiṣanna feto ẹkọ ileewe giga imọ sayẹnsi ati imọ ẹrọ (Tertiary Education, Science and Technology), Hajiya Sa’adatu Modibbo Kawu ti sọ pe ọga ileewe to ba gba owo ti ko tọ, tabi eyi tijọba ko fọwọ si yoo da ara rẹ lẹbi. Kawu ni ikilọ naa ṣe pataki latari iroyin tijọba n gbọ pe ileewe College of Arabic and Islamic Legal Studies (CAILS), n gba owo lọwọ awọn akẹkọọ to ṣẹṣẹ wọle nitori bi wọn ṣe kọ lati gbe inu ile to wa lọgba ileewe naa. O koro oju si iru igbesẹ bẹẹ, o si ke si gbogbo awọn adari ileewe giga to jẹ tipinlẹ Kwara lati tete jawọ. Kawu ni, “Ijọba yii mọ iṣoro tawọn eeyan n la kọja bayii, a ko si fẹ ohun to tun le dakun un”. Kọmiṣanna ti waa paṣẹ fun gbogbo ileewe giga patapata lati ma fi owo kun owo ileewe, owo igbaniwọle, owo ositẹẹli atawọn mi-in fun saa ikẹkọọ tuntun yii. Atẹjade lati ọwọ Akọwe iroyin Kọmiṣanna naa, Ọgbẹni Adamu M. Saidu, ni ijọba ti gbe igbimọ meji ọtọọtọ kalẹ lati ṣewadii iru iṣẹlẹ naa nileewe International Aviation College ati ileewe gbogboniṣe, Kwara State Polytechnic.


Awọn ṣọja yoo yọju si igbimọ to n gbọ ẹjọ rogbodiyan to ṣẹlẹ ni Lẹki

Aderounmu Kazeem Loni-in Satide, ọjọ Abamẹta, yii lawọn ẹṣọ ologun ilẹ wa yoo yọju siwaju igbimọ to n gbọ ejọ nipa rogbodiyan to ṣẹlẹ lori iwọde SARS ni Lẹkki. Saaju asiko yii ni Ọgagun Ọṣọba Ọlaniyi, ẹni ti ṣe agbẹnusọ fun ikọ ologun 81Division, l’Ekoo, ti sọ pe awọn ṣọja ko ni i yọju ayafi ti ijọba Eko, to ran awọn niṣẹ ba kọwe sawọn wi pe ki awọn lọọ yọju sigbimọ ọhun. Ni bayii, o jọ pe awọn ṣọja ti yi ipinnu wọn pada bayii, bẹẹ ni wọn yoo sọ bọrọ ṣe jẹ niwaju igbimọ Adajọ-fẹyinti Doris Okuwobi. ALROYE gbọ pe lara awọn eeyan to lẹnu laarin ilu lo ba ileeṣẹ oloogun sọrọ wi pe ki wọn lọọ sọ bọrọ ṣe jẹ, ki wọn le wẹra wọn mọ. Bakan naa la gbọ pe, lara awọn nnkan to fẹẹ mu awọn ṣọja ọhun yọju laaarọ yii ni pe, ohun itiju lo maa jẹ fun ijọba Eko to gbe igbimọ ọhun silẹ, ti awọn ṣọja ba kọ lati yọju, bẹẹ ni yoo jẹ ipalara fun eto iṣelu. Omi-in ti a tun gbọ ni pe, o ṣe pataki ki ileeṣẹ oloogun paapaa wẹ ara ẹ mọ lori awọn ẹsun ti wọn fi kan wọn lori bi wọn ṣe kọlu awọn to n ṣewọde ni too-geeti, Lẹkki, l’Ekoo.


ALROYE gbọ pe lara awọn eeyan to lẹnu laarin ilu lo ba ileeṣẹ oloogun sọrọ wi pe ki wọn lọọ sọ bọrọ ṣe jẹ, ki wọn le wẹra wọn mọ. Bakan naa la gbọ pe, lara awọn nnkan to fẹẹ mu awọn ṣọja ọhun yọju laaarọ yii ni pe, ohun itiju lo maa jẹ fun ijọba Eko to gbe igbimọ ọhun silẹ, ti awọn ṣọja ba kọ lati yọju, bẹẹ ni yoo jẹ ipalara fun eto iṣelu. Omi-in ti a tun gbọ ni pe, o ṣe pataki ki ileeṣẹ oloogun paapaa wẹ ara ẹ mọ lori awọn ẹsun ti wọn fi kan wọn lori bi wọn ṣe kọlu awọn to n ṣewọde ni too-geeti, Lẹkki, l’Ekoo. “Latigba ti iṣẹlẹ ọhun ti waye lawọn eeyan ti n foju abuku wo ileeṣẹ ologun, o si ṣe pataki ki wọn wẹra wọn mọ lori ikọlu ọhun. Ọkan lara awọn araalu lo sọ ọ.


“Latigba ti iṣẹlẹ ọhun ti waye lawọn eeyan ti n foju abuku wo ileeṣẹ ologun, o si ṣe pataki ki wọn wẹra wọn mọ lori ikọlu ọhun. Ọkan lara awọn araalu lo sọ ọ.


Iwa buruku ti Ọbasanjọ ti hu sẹyin lo n yọ ọ lẹnu o – Ladọja lo sọ bẹẹ

Jide Alabi Wahala buruku lo n ṣẹlẹ laarin Sẹnetọ Rashidi Ladọja, gomina ipinlẹ Ọyọ, tẹlẹ lori bi Ọbasanjọ ṣe sọ pe iwa aimoore ẹ lo jẹ ki wọn yọ ọ nipo lọdun 2005 Ana Furaidee, ọjọ Ẹti ni Oloye Oluṣẹgun Ọbasanjọ sọrọ kan, ohun to si sọ ni pe iwa alaimoore ti Rashidi Ladọja hu sawọn eeyan meji kan ti wọn ran an lọwọ to fi di gomina gan-an lo jẹ ki wọn yọ ọ danu nipo gomina. Ọbasanjo ni ka ni ko huwa alaimoore si Oloye Lamidi Adedibu ati Alaaji Yẹkinni Adeọjọ ni, idaamu ti wọn ko ba a lori bi wọn ṣe yọ ọ nipo gomina Ọyọ lọdun 2005 ko ba ma ti ṣẹlẹ sí í. Ọrọ yii ni Ladọja gbọ, n loun naa ba fun Ọbasanjọ lesi rẹpẹtẹ. Ninu alaye to ṣe lo ti sọ pe Ọbasanjọ gan-an ni eṣu lẹyin ibeji oun lori ọrọ naa, ohun to si fa a ni pe nitori ti oun ko ti i lẹyin lori bo ṣe tun fẹẹ ṣe aarẹ lẹẹkan si i, eyi ti yoo mu un lo saa mẹta lori ipo, lo da wahala silẹ laarin awọn. Agbenusọ fun Ladọja nipa eto iroyin, Alaaji Lanre Latinwọ, sọ ọ lorukọ Oloye Rashidi Ladọja wi pe awuruju lasan ni igbesẹ tawọn ọmọ ile igbimọ aṣofin Ọyọ gbe nigba yẹn lori bi wọn ṣe yọ gomina naa nipo. O ni gbogbo ọrọ naa lo si ni ọwọ Ọbasanjo ninu, ṣugbọn niṣe lo lo awọn eeyan kan lati fi ṣe mọdaru ọhun. O fi kun un pe ọrọ Ọbasanjọ ko le ya oun lẹnu rara nitori agba ti n de si baba naa, bẹẹ lo ṣee ṣe ko maa gbagbe ọpọlọpọ nnkan lasiko yii.


Agbenusọ fun Ladọja nipa eto iroyin, Alaaji Lanre Latinwọ, sọ ọ lorukọ Oloye Rashidi Ladọja wi pe awuruju lasan ni igbesẹ tawọn ọmọ ile igbimọ aṣofin Ọyọ gbe nigba yẹn lori bi wọn ṣe yọ gomina naa nipo. O ni gbogbo ọrọ naa lo si ni ọwọ Ọbasanjo ninu, ṣugbọn niṣe lo lo awọn eeyan kan lati fi ṣe mọdaru ọhun. O fi kun un pe ọrọ Ọbasanjọ ko le ya oun lẹnu rara nitori agba ti n de si baba naa, bẹẹ lo ṣee ṣe ko maa gbagbe ọpọlọpọ nnkan lasiko yii. Ọkunrin oloṣelu ọmọ ilu Ibadan yii sọ pe, “Emi ti dari ji Ọbasanjọ o, nitori pe agbalagba ni, bẹẹ o ṣee ṣe ki agbalagba ma ranti awọn nnkan to ti ṣe tẹlẹ, ṣugbọn mo fẹẹ fi da gbogbo aye loju wi pe Ọbasanjọ lo wa nidii bi awọn aṣofin ṣe yọ mi nipo gomina ki ile-ẹjọ giga too da mi pada. “Ṣe Ọbasanjọ gbagbe pe Adeọjọ to sọ pe oun lo ran mi lọwọ ti mo fi di gomina yii, a jọ figagbaga ninu ibo abẹle ninu ẹgbẹ oṣelu PDP lọjọ kẹrinlelogun, oṣu kejila ọdun 2002, ni Liberty Stadium, niluu Ibadan ni? “Mo ranti daadaa wi pe nibi ọjọọbi Baba Emmanuel Alayande niluu Ibadan ninu oṣu kjeila ọdun 2005 ni Ọbasanjọ sọ ọ nibẹ wi pe ki wọn sọ fun Sẹnetọ Ladoja ko kọwe fipo gomina silẹ, ati pe ti mi o ba ṣe bẹẹ, niṣe lawọn aṣọfin yoo yọ mi nipo.


Ọkunrin oloṣelu ọmọ ilu Ibadan yii sọ pe, “Emi ti dari ji Ọbasanjọ o, nitori pe agbalagba ni, bẹẹ o ṣee ṣe ki agbalagba ma ranti awọn nnkan to ti ṣe tẹlẹ, ṣugbọn mo fẹẹ fi da gbogbo aye loju wi pe Ọbasanjọ lo wa nidii bi awọn aṣofin ṣe yọ mi nipo gomina ki ile-ẹjọ giga too da mi pada. “Ṣe Ọbasanjọ gbagbe pe Adeọjọ to sọ pe oun lo ran mi lọwọ ti mo fi di gomina yii, a jọ figagbaga ninu ibo abẹle ninu ẹgbẹ oṣelu PDP lọjọ kẹrinlelogun, oṣu kejila ọdun 2002, ni Liberty Stadium, niluu Ibadan ni? “Mo ranti daadaa wi pe nibi ọjọọbi Baba Emmanuel Alayande niluu Ibadan ninu oṣu kjeila ọdun 2005 ni Ọbasanjọ sọ ọ nibẹ wi pe ki wọn sọ fun Sẹnetọ Ladoja ko kọwe fipo gomina silẹ, ati pe ti mi o ba ṣe bẹẹ, niṣe lawọn aṣọfin yoo yọ mi nipo. “Bo ti ṣe halẹ ̀ọhun niyẹn, nigba to si maa fi di bii ọjọ meloo kan si i, niṣe lawọn ọta ijọba dẹmokiresi to ran niṣẹ nipinlẹ Ọyọ ṣiṣẹ buruku to ran wọn. Bẹẹ la dupẹ lọwọ Ọlọrun ti ile-ẹjọ to ga julọ da mi pada. Ẹ sọ fun Ọbasanjọ daadaa, ko si bo ṣe le ṣe to, awọn ohun buruku to ti ṣe sẹyin lo n da a laamu bayii, bẹẹ ni ko le ri itan to fọwọ ara ẹ kọ yi pada.


“Bo ti ṣe halẹ ̀ọhun niyẹn, nigba to si maa fi di bii ọjọ meloo kan si i, niṣe lawọn ọta ijọba dẹmokiresi to ran niṣẹ nipinlẹ Ọyọ ṣiṣẹ buruku to ran wọn. Bẹẹ la dupẹ lọwọ Ọlọrun ti ile-ẹjọ to ga julọ da mi pada. Ẹ sọ fun Ọbasanjọ daadaa, ko si bo ṣe le ṣe to, awọn ohun buruku to ti ṣe sẹyin lo n da a laamu bayii, bẹẹ ni ko le ri itan to fọwọ ara ẹ kọ yi pada. Iwa buruku to ti hu sẹyin yoo maa le e kiri ni.”


Iwa buruku to ti hu sẹyin yoo maa le e kiri ni.”


Wọn ju Ṣeun sẹwọn gbere l’Ekiti, ọmọleewe mẹta lo ji gbe

Aderounmu Kazeem Adajọ ti ni ki wọn sọ Kayọde Ṣeun, ẹni ọdun mejidinlọgbọn to ji awọn ọmọleewe girama mẹta gbe l’Ekiti, sẹwọn gbere. Ile-ẹjọ giga kan niluu Ado Ekiti, lọkunrin yii ti gba idajọ ọhun. Ewọn gbere ni wọn sọ ọ si. Olupẹjọ ijọba, Wale Fapohunda, sọ pe awọn mẹta ni wọn jọ huwa buruku naa, ṣugbọn awọn meji ti salọ, ati pe ọjọ keji oṣu karun-un, ọdun 2018, gan-an ni wọn huwa ọhun niluu Ayetoro-Ekiti, nijọba ibilẹ Ido/Osi. Ọkan ninu awọn ọmọ ọhun sọ pe lasiko ti awọn wa ni isinmi ranpẹ ninu ọgba ileewe awọn lawọn ọkunrin mẹta ọhun kọlu awọn, ti wọn si fi aṣo di awọn lẹnu ki awọn eeyan too waa gba awọn silẹ. Lẹyin ti Adajọ Abiọdun Adesọdun ti gbọ ọrọ lẹnu awọn agbẹjọro mejeeji, lo sọ pe pẹlu gbogbo ẹri to wa niwaju oun, loootọ ni awọn eeyan ọhun ji awọn ọmọleewe girama naa gbe.


Trump ti sọrọ l’America, o ni gbogbo ibo ti wọn di pata ni wọn gbọdọ tun ka daadaa

Aderounmu Kazeem Aarẹ ilẹ America, Donald Trump, ti sọ pe o ṣe pataki ki wọn ka gbogbo ibo ti wọn di ninu eto idibo to waye lọjọ Iṣẹgun, Tusidee, to koja yii. Bo tilẹ jẹ pe pupọ ninu awọn agbegbe ati ipinlẹ ti ẹgbẹ oṣelu The Republican, iyẹn ẹgbẹ oṣelu ti Trump ti jade, ni Joe Biden ti ni ọpọ ibo bayii, sibẹ baba naa ti sọ pe afi ki wọn ka awọn ibo ọhun daadaa. Ninu ileri to ṣe fawọn eeyan America lo ti sọ pe, “Igbagbọ wa ni pe ko yẹ ka fi irọ bọ ootọ loju fawọn eeyan wa nipa ibo kika ati fifọwọsi pe eto idibo yaranti, bẹẹ ki í se lori eto ibo kan pato bikoṣe lori gbogbo ibo to ba waye.” Bakan naa lo fi kun un pe, “Latibẹrẹ la ti sọ pe gbogbo ibo ti wọn ba di lọna to tọ la gbọdọ ka, bẹẹ la sọ pe gbogbo ibo to ba ti ni ayederu ninu la o ni i ka rara. Ni bayii, ohun to jẹ iyalẹnu ni bi ẹgbẹ oṣelu alatako ko ṣe fẹẹ tẹle ọna to tọ yii. “A ṣetan lati fi ofin tọ ọ, eyi tí yoo fun awọn eeyan ilẹ America nigbagbọ ninu ijọba wa. Emi naa ko ni i sinmi lati ja fun yin ati fun orilẹ ede wa.”


Awọn FRSC  naa ti fẹẹ maa lo ibọn o

Adefunkẹ Adebiyi,Abẹokuta Federal Road Safety Corps(FRSC), iyẹn ajọ ijọba apapọ to n ri si aabo loju popo naa ti n pete ati maa lo ibọn lẹnu iṣẹ wọn bayii, nitori wọn ni awọn ọlọkọ maa n dunkooko mọ awọn nigba mi-in. Awọn ọmọ ile-igbimọ aṣoju to n ri si ọrọ to ba kan FRSC l’Abuja ni wọn gbe aba yii kalẹ l’Ọjọbọ, ọjọ karun-un, oṣu kọkanla yii, lasiko ti wọn n ṣagbeyẹwo eto iṣuna ajọ naa fun ọdun 2020 ati 2021. Alaga igbimọ naa, Akinfọlarin Mayọwa, sọ pe ofin ajọ FRSC ti ọdun 1992, faaye gba awọn oṣiṣẹ yii lati lo ibọn lẹnu iṣẹ wọn. O lo yẹ ki wọn tiẹ maa lo o nisinyii kawọn eeyan le maa tẹle ofin. Akinfọlarin sọ pe igbimọ yii yoo ṣepade pẹlu akọwe ijọba apapọ, Boss Mustapha, awọn yoo si kọwe si Aarẹ Muhammadu Buhari lati sọ aba naa di ofin. Bakan naa ni ọkan ninu awọn igbimọ naa, Solomon Maren, sọ pe ewu pọ loju ọna Naijiria ju ki awọn FRSC ma lo ibọn lọ.


Awọn FRSC  naa ti fẹẹ maa lo ibọn o

O lo yẹ ki wọn tiẹ maa lo o nisinyii kawọn eeyan le maa tẹle ofin. Akinfọlarin sọ pe igbimọ yii yoo ṣepade pẹlu akọwe ijọba apapọ, Boss Mustapha, awọn yoo si kọwe si Aarẹ Muhammadu Buhari lati sọ aba naa di ofin. Bakan naa ni ọkan ninu awọn igbimọ naa, Solomon Maren, sọ pe ewu pọ loju ọna Naijiria ju ki awọn FRSC ma lo ibọn lọ. O lawọn yoo ba ọga ọlọpaa, IGP Muhammed Adamu, sọrọ lori ọrọ onibọn yii. Ọga agba pata fawọn FRSC, Bọboye Oyeyẹmi, naa sọ pe lilo ibọn yoo din jagidijagan tawọn oṣiṣẹ oun n koju ku, yoo si da aabo bo wọn.


Awọn FRSC  naa ti fẹẹ maa lo ibọn o

O lawọn yoo ba ọga ọlọpaa, IGP Muhammed Adamu, sọrọ lori ọrọ onibọn yii. Ọga agba pata fawọn FRSC, Bọboye Oyeyẹmi, naa sọ pe lilo ibọn yoo din jagidijagan tawọn oṣiṣẹ oun n koju ku, yoo si da aabo bo wọn.


Joe Biden tun ti gba Pennsylvania mọ Trump lọwọ, diẹ lo ku ti yoo fi di aarẹ America

Aderounmu Kazeem Pẹlu bi awọn eeyan ilẹ America ṣe n mura lati gbọ ẹni to gbegba oroke ninu ibo to waye ni Tusidee, Ọjo Iṣẹgun, to kọja yii, Joe Biden tun ti jawe olubori ni ipinlẹ Pennsylvania bayii, ọkan lara awọn ibi pataki ti Donald Trump ti ri ibo to pọ daadaa tẹlẹ. Bọrọ ṣe ri yii, ibo awọn aṣoju lawọn ipinlẹ ti Biden ti ni ti fẹẹ to ọtalelugba ati mẹwaa, eyi ti ṣe deede ibo ti oludibo gbọdọ ni lati jawe olubori. Ni bayii, ibo ti Biden ti ni ti le ni ọtalelugba (264) latọwọ awọn aṣoju ni ipinlẹ kọọkan, nigba Trump ni tiẹ ni ibo to fẹẹ to okoolelugba (214). Pennsylvania ti Joe Biden tun ti jawe olubori yii jẹ ọkan lara ibi ti ẹgbẹ oṣelu The Republican, ti Donald Trump dije labẹ asia ẹ ti lẹnu daadaa. Ṣaaju asiko yii ni Trump ti n le iwaju ni Pennsylvania, ki Joe Biden too tun gba a mọ ọn lọwọ. Pẹlu bi nnkan ṣe n lọ yii, ariwo ti Joe Biden atawọn alatilẹyin ẹ n pa ni pe o ṣe pataki ki wọn ka gbogbo ibo to ni i ṣe pẹlu eto idibo ọhun, nitori awọn ko fẹẹ gbọ iroyin to maa da nnkan ru fun awọn.


Wọn n wa wọn o: awọn ọmọ Kutọnu meji to pa ọga wọn n’Ikorodu

Aderounmu Kazeem Ọkunrin meji kan nileeṣẹ ọlọpaa n wa bayii lori ẹsun wi pe wọn ṣeku pa ọga wọn, Alhaji Rabin Owolabi Oyenuga, lẹyin ti wọn ko o lowo, ti wọn si tun ko goolu rẹ lọ. Biodun ati Joseph, ni wọn pe orukọ awọn mejeeji yii, bẹẹ ọmọ ilu Cotonou, lorilẹ-ede Benin Republic ni wọn pe wọn pelu. Owurọ kutu Ọjọbọ, Tọsidee, ana yii ni iṣelẹ buruku yii waye niluu Ikorodu, nigba ti awọn ọmọkunrin meji yii kọlu ọga wọn, ti wọn si yin in lọrun titi to fi ku mọ wọn lọwọ. Ọkan lara awọn to maa n bani-kọle ni Alhaji Rabin Owolabi Oyenuga niluu Ikorodu, l’Ekoo. Ọmọ ẹ, Adetola, to ba awọn oniroyin sọrọ sọ pe idaji miliọnu lowo ti wọn ko lọ, ati goolu baba naa pẹlu awọn ohun mi-in to jẹ olowo nla. Adetola fi kun un pe; “Akaba ni wọn gun fi wọnu orule to ja si yara baba mi, bi wọn ti ṣe wọ yara wọn ni wọn ga wọn lọrun, ti wọn si yin wọn lọrun pa. Lẹyin ti wọn ṣiṣẹ ibi wọn tan ni wọn ko owo, ti wọn ji goolu gbe atawọn ohun miiran, ki wọn too bọ iboju wọn sẹnu geeti, ti wọn si gba ibẹ salọ.”


Wọn ṣebura fawọn adajọ mẹjọ nile-ẹjọ to ga ju lọ

Jide Alabi Adajọ agba lorilẹ-ede yii, Adajọ Tanko Muhammad, ti bura fun awọn adajo mẹjo mi-in bayii lati darapọ mọ awọn mejila ti wọn ti n jokoo ṣedajọ nile-ẹjọ to ga julọ nilẹ wa. Awọn adajọ agba fun ile-ẹjọ to ga julọ ni Naijiria bayii niwọnyi; Lawal Garba; Helen Ogunwumiju; Abdu Aboki; ati M. M. Saulawa. Awọn yooku ni Adajọ Adamu Jauro; Samuel Oseji; Tijani Abubakar ati Emmanuel Agim. Awọn mẹjẹẹjọ yii ni Adajọ-agba Tanko Muhammad, ṣebura fun, eyi si sọ gbogbo adajọ ile-ẹjọ to ga julọ ni Naijiria di ogun bayii.


Haa, o ma ṣe o, eeyan meje ku lojiji!

Aderounmu Kazeem O kere tan, eeyan meje ni wọn padanu ẹmi wọn lowurọ kutu oni nigba ti bireeki ọkọ tirela kan ja lojiji, to si pa wọn lojuẹsẹ. ALAROYE gbọ pe adugbo kan ti wọn n pe ni Bell junction, lagbegbe Bell Yunifasiti, lojuna Idiroko nipinlẹ Ogun niṣẹlẹ buruku ọhun ti waye. Wọn ni lojiji ti bireeki mọto ọhun ja lo ya bara lọọ kọ lu awọn onikẹkẹ Marwa atawọn ọlọkada, to si pa eeyan meje lẹsẹkẹsẹ, tọpọ eeyan si farapa pẹlu. Yato si eyi, pupọ ninu awọn kẹkẹ marwa ati ọkada to wa nibi ti mọto yii ya si lo bajẹ patapata. Ọkunrin kan, Gbenga Oṣinaike, tiṣẹlẹ ọhun ṣoju ẹ sọ pe baba agbalagba kan lo kọkọ ku ninu iṣẹlẹ ọhun nigba ti awọn mẹfa yooku ku ki wọn too le ṣeranlọwọ kankan fun wọn. Bi iṣẹlẹ ọhun ti waye lawọn eeyan agbagbe naa ti fi ibinu ki dẹrẹba to wa mọto ọhun mọlẹ, ti wọn si lu u lalubami.


Haa, o ma ṣe o, eeyan meje ku lojiji!

Yato si eyi, pupọ ninu awọn kẹkẹ marwa ati ọkada to wa nibi ti mọto yii ya si lo bajẹ patapata. Ọkunrin kan, Gbenga Oṣinaike, tiṣẹlẹ ọhun ṣoju ẹ sọ pe baba agbalagba kan lo kọkọ ku ninu iṣẹlẹ ọhun nigba ti awọn mẹfa yooku ku ki wọn too le ṣeranlọwọ kankan fun wọn. Bi iṣẹlẹ ọhun ti waye lawọn eeyan agbagbe naa ti fi ibinu ki dẹrẹba to wa mọto ọhun mọlẹ, ti wọn si lu u lalubami. Awọn eeyan kan ni wọn sare gba a silẹ lọwọ wọn, ṣugbọn nibẹ naa ni wọn ti dana sun mọto ẹ, to fi da ẹmi awọn ẹni-ẹlẹni legbodo. Ọga agba fun ẹṣọ ojupopo nipinlẹ Ogun, Ahmed Umar, sọ pe loootọ ni eeyan meji ku, ṣugbọn o ṣeni laanu wi pe ikọ awọn ko le ṣe ohunkohun nigba ti awọn debẹ, nitori bi awọn eeyan ṣe fabinu yọ, ti wọn si sọ iṣẹlẹ ọhun di wahala rẹpẹtẹ.


Haa, o ma ṣe o, eeyan meje ku lojiji!

Awọn eeyan kan ni wọn sare gba a silẹ lọwọ wọn, ṣugbọn nibẹ naa ni wọn ti dana sun mọto ẹ, to fi da ẹmi awọn ẹni-ẹlẹni legbodo. Ọga agba fun ẹṣọ ojupopo nipinlẹ Ogun, Ahmed Umar, sọ pe loootọ ni eeyan meji ku, ṣugbọn o ṣeni laanu wi pe ikọ awọn ko le ṣe ohunkohun nigba ti awọn debẹ, nitori bi awọn eeyan ṣe fabinu yọ, ti wọn si sọ iṣẹlẹ ọhun di wahala rẹpẹtẹ.


Igbimọ alaṣẹ Fasiti Ibadan ko lagbara lati fiya jẹ wa- Ẹgbẹ awọn oṣiṣẹ

Ọlawale Ajao, Ibadan Nitori bi igbimọ alaṣẹ to ga ju lọ ni Fasiti Ibadan (UI), ṣe pinnu lati fiya jẹ awọn oṣiṣẹ fasiti naa to ta ko ọna ti wọn gba ṣeto lati yan oludari agba UI tuntun, ẹgbẹ awọn agba oṣiṣẹ Fasiti Ibadan ta a mọ si Senior Staff Association (SSANU), ati ẹgbẹ awọn oṣiṣẹ ti ki i ṣe olukọni ni fasiti naa, iyẹn Non Academic Staff Union (NASU), ti sọ pe igbimọ naa ko to bẹẹ lati fiya jẹ awọn. Nibi ipade oniroyin kan to waye nile ẹgbẹ SSANU ninu ọgba Fasiti Ibadan, ni wọn ti sọrọ naa l’Ọjọbọ, Tọsidee, ọsẹ yii. L’Ọjọruu, Wẹsidee, ọsẹ to kọja, lawọn ọmọ ẹgbẹ SSANU ati NASU ṣe iwọde ta ko ọna ti awọn alaṣẹ UI gba ṣeto lati yan oludari agba tuntun fun fasiti naa. Eyi lo mu ki igbimọ to ga ju lọ ti wọn n pe ni Senate kede ninu ipade wọn l’Ọjọruu, Wẹsidee ana, pe awọn yoo fiya nla jẹ wọn nitori wọn huwa ikọja aaye ati afojudi. Ṣugbọn ti awọn alaṣẹ ẹgbẹ naa sọ ninu ipade oniroyin ti awọn paapaa ṣe l’Ọjọbọ, Tọsidee, ọsẹ yii, pe wọn ko to bẹẹ lati fiya jẹ awọn. Gẹgẹ bi Ọgbẹni Wale Akinrẹmi ti i ṣe alaga ẹgbẹ SSANU ni fasiti naa ṣe sọ, “Loootọ lawa ta a jẹ oṣiṣẹ ti ki i ṣe olukọ ni fasiti yii ko ni ipa kankan lati ko ninu ọna ti wọn maa n gba yan VC (oludari agba fasiti) ṣugbọn ta a ba ri i pe ọna ti wọn gbe eto yẹn gba ko daa, a ni lati pe wọn sakiesi, nitori ti wọn ba gbe e gba ọna ti ko daa, o le di ohun ti wọn yoo tori ẹ gbe ara wọn lọ sile-ẹjọ, itiju gbogbo wa lo si maa jẹ.


Nitori koronafairọọsi, China ni kawọn ọmọ Naijiria ma wa sọdọ awọn o

Pẹlu bi ajakalẹ arun koronafairọọsi ṣe tun fẹẹ maa foju han bayii, orilẹ-ede China ti sọ pe oun ko fẹ ki ọmọ Naijiria kankan rin irin-ajo wa siluu awọn lasiko yii, ki kaluku jokoo silu ẹ. Ọjọbọ, Tọsidee, ọsẹ yii ni ileeṣẹ to n fun awọn eeyan ni iwe irinna, iyẹn Ẹmbasi orilẹ-ede China, to wa ni Naijiria, nibi kede ẹ pe awọn ko ni i fun awọn orilẹ-ede kan ni iwe irinna, iyẹn fisa, lati wọ ile China lasiko yii. Lara awọn orilẹ-ede ti wọn sọ naa ni Naijiria, London, Belgium; Luxembourg atawọn mi-in. Ohun ti ikede ọhun sọ ni pe arun koronafairọọsi to tun fẹẹ bu jade lọna to yatọ yii gan-an lo mu igbeṣẹ ọhun waye. Bakan naa ni wọn fi kun un pe gbogbo awọn eeyan ti wọn ti ri fisa gba ni nnkan bii ọjọ meji sẹyin, iyẹn ọjọ kẹta, oṣu kọkanla yii, ni wọn jajabọ ninu ofin ati ilana tuntun yii.


Buhari bẹ awọn ọdọ: Ẹ ni suuru fun mi ki n fi ṣatunṣe si gbogbo ohun to n bi yin ninu

Jide Alabi Nibi ipade ti Aarẹ orilẹ-ede yii, Muhammadu Buhari, ṣe pẹlu awọn ọba alaye kan ni Ọjọbọ, Tọsidee, ọsẹ yii lo ti ran wọn niṣẹ si gbogbo ọdọ agbegbe wọn. Sultan ilu Sokoto, Ọba Sa’ad Abubakar, lo ko awọn ọba alaye ọhun sodi lọọ ba Buhari, ṣepade. Ninu atẹjade ti Oludamọra Aarẹ lori eto iroyin, Fẹmi Adeṣina, fi sita lorukọ Aarẹ Muahmmadu Buhari lo ti ṣalaye gbogbo ohun ti ipade ọhun da le lori. O ni koko ohun ti wọn fi pe ipade ọhun ni bi awọn ọba alaye yoo ṣe ba awọn ọdọ agbegbe wọn sọrọ, ti alaafia yoo ṣe wa laarin ilu, ti rogbodiyan iwọde atawọn nnkan to le da ilu ru ko fi ni i waye mọ. Aarẹ Muhammadu Buhari sọ pe gbogbo ohun ti awọn ọdọ sọ pata loun ti gbọ, bẹẹ loun gbọ ọ lagbọye pẹlu, ṣugbọn ki wọn fun ijọba oun lanfaani lati ṣatunṣe si gbogbo ohun ti wọn pakiyesi ijọba oun si. O ni, “Ẹyin ọba alaye ni ipa nla ti ẹ maa ko ninu ọrọ to delẹ yii, nitori ẹyin gan-an naa lẹ sun mọ awọn araalu ju lọ.


O ni koko ohun ti wọn fi pe ipade ọhun ni bi awọn ọba alaye yoo ṣe ba awọn ọdọ agbegbe wọn sọrọ, ti alaafia yoo ṣe wa laarin ilu, ti rogbodiyan iwọde atawọn nnkan to le da ilu ru ko fi ni i waye mọ. Aarẹ Muhammadu Buhari sọ pe gbogbo ohun ti awọn ọdọ sọ pata loun ti gbọ, bẹẹ loun gbọ ọ lagbọye pẹlu, ṣugbọn ki wọn fun ijọba oun lanfaani lati ṣatunṣe si gbogbo ohun ti wọn pakiyesi ijọba oun si. O ni, “Ẹyin ọba alaye ni ipa nla ti ẹ maa ko ninu ọrọ to delẹ yii, nitori ẹyin gan-an naa lẹ sun mọ awọn araalu ju lọ. Bakan naa ni mo ki yin fun ipa ribiribi tẹ ẹ ko lati ba awọn ọdọ agbegbe yin sọrọ, ti wọn fi sinmi ogun.” Lara ohun ti ijọba loun ni lọkan bayii ni igbimọ kan to sọ pe oun yoo gbe dide, ti yoo lọ kaakiri ọdọ awọn ̀ọba alaye, eyi ti olori awọn oṣiṣẹ Aarẹ, Ibarhim Gambari, yoo jẹ olori ẹ, ti yoo si maa waa ja bọ fun Aarẹ Muhammadu Buhari. Aarẹ, ko sai sọ pe ijọba oun ko ni i faaye gba ẹnikẹni lati huwa idaluru, tabi di oun lọwọ lori atunṣe ti oun fẹẹ ṣe lori gbogbo ohun ti awọn ọdọ lawọn fẹ.


Bakan naa ni mo ki yin fun ipa ribiribi tẹ ẹ ko lati ba awọn ọdọ agbegbe yin sọrọ, ti wọn fi sinmi ogun.” Lara ohun ti ijọba loun ni lọkan bayii ni igbimọ kan to sọ pe oun yoo gbe dide, ti yoo lọ kaakiri ọdọ awọn ̀ọba alaye, eyi ti olori awọn oṣiṣẹ Aarẹ, Ibarhim Gambari, yoo jẹ olori ẹ, ti yoo si maa waa ja bọ fun Aarẹ Muhammadu Buhari. Aarẹ, ko sai sọ pe ijọba oun ko ni i faaye gba ẹnikẹni lati huwa idaluru, tabi di oun lọwọ lori atunṣe ti oun fẹẹ ṣe lori gbogbo ohun ti awọn ọdọ lawọn fẹ.


Ko gbọdọ si apejọpọ kankan nipinlẹ Eko lasiko yii-Ileeṣẹ ọlọpaa

Aderounmu Kazeem Ikilọ ti lọ sọdọ gbogbo awọn eeyan ipinlẹ Eko pe ko gbọdọ si iwọde tabi apejọpọ kankan lati ọdọ ẹnikẹni labẹ bo ṣe wu ko ri nipinlẹ Eko lasiko yii. Alukoro ileeṣẹ ọlọpaa nipinlẹ Eko, Ọmọọba Muyiwa Adejọbi, lo sọ eleyii di mimọ ninu atẹjade kan to fi ranṣẹ si ALAROYE l’Ọjọbọ, Tọsidee, ọsẹ yii. Ọga ọlọpaa naa ni àpá eyi to ṣẹlẹ laipẹ yii ṣi wa lara gbogbo olugbe ipinlẹ naa ti ko ti i jina. O fi kun un pe iroyin kan ti tẹ awọn lọwọ pe awọn kọlọransi kan ti n mura lati tun ṣe iwọde to jẹ mọ ọrọ SARS, eyi ti ijọba ka si ohun to buru, ti ko si mu iwulo tabi anfaani kankan wa. Adejọbi ni oun lo anfaani naa lati sọ fun gbogbo araalu pe ẹnikẹni, akojọpọ eeyan tabi awọn akẹkọọ ko gbọdọ kora jọ pọ pe awọn fẹẹ ṣe iwọde kankan bo ṣe wu ko ri, ibaa jẹ iwọde alaafia tabi eyikeyii. Alukoro ọlọpaa yii ni gbogbo ọna ni awọn ọlọpaa ati ileeṣẹ agbofinro yoo fi dena iwọde yoowu to le ko wahala ba araalu tabi to le da rogbodiyan silẹ.


O fi kun un pe iroyin kan ti tẹ awọn lọwọ pe awọn kọlọransi kan ti n mura lati tun ṣe iwọde to jẹ mọ ọrọ SARS, eyi ti ijọba ka si ohun to buru, ti ko si mu iwulo tabi anfaani kankan wa. Adejọbi ni oun lo anfaani naa lati sọ fun gbogbo araalu pe ẹnikẹni, akojọpọ eeyan tabi awọn akẹkọọ ko gbọdọ kora jọ pọ pe awọn fẹẹ ṣe iwọde kankan bo ṣe wu ko ri, ibaa jẹ iwọde alaafia tabi eyikeyii. Alukoro ọlọpaa yii ni gbogbo ọna ni awọn ọlọpaa ati ileeṣẹ agbofinro yoo fi dena iwọde yoowu to le ko wahala ba araalu tabi to le da rogbodiyan silẹ. O waa rọ awọn obi ati alagbatọ lati kilọ fun awọn ọmọ wọn ki wọn ma ṣe lọwọ si iwọde kankan nitori o ṣee ṣe ki awọn ọmọ ita ja iwọde yii gba, ki wọn si fi da wahala silẹ bii eyi ti a ṣẹṣẹ n bọ ninu rẹ yii.


O waa rọ awọn obi ati alagbatọ lati kilọ fun awọn ọmọ wọn ki wọn ma ṣe lọwọ si iwọde kankan nitori o ṣee ṣe ki awọn ọmọ ita ja iwọde yii gba, ki wọn si fi da wahala silẹ bii eyi ti a ṣẹṣẹ n bọ ninu rẹ yii.


O ma ṣe o, iwaju ile Ọlanrewaju lawọn agbebọn pa a si l’Ekiti

Oluyinka Soyemi, Ado-Ekiti Ileeṣẹ ọlọpaa Ekiti, labẹ idari CP Tunde Mobayọ, ti bẹrẹ iwadii ijinlẹ lati mọ awọn to pa ọdọmọde oniṣowo kan, Ọlanrewaju Ọladapọ, niluu Ado-Ekiti l’Ọjọruu, Wẹsidee, ọsẹ yii. Oloogbe naa lawọn agbebọn kan da ẹmi ẹ legbodo ni nnkan bii aago mẹwaa ku iṣẹju mẹẹẹdogun alẹ ọjọ naa nile ẹ to wa lagbegbe Dallimore, l’Ado-Ekiti. Ẹnikan to n gbe lagbegbe tiṣẹlẹ ọhun ti waye sọ fun ALAROYE pe agbegbe ọhun naa ni Ọlanrewaju ti n ta kaadi ipe atawọn nnkan jijẹ, bo si ṣe kuro ni ṣọọbu ẹ lo kọri sile. O ni awọn agbebọn naa tẹle e de ile ẹ to wa lẹyin ileewosan kan lagbegbe ọhun, ẹnu ọna gan-an ni wọn si pa a si. Lẹyin eyi lo ni wọn ko owo atawọn nnkan ini ẹ mi-in ki wọn too ba tiwọn lọ. Akọroyin wa gbọ pe oṣu diẹ sẹyin ni oloogbe naa ko de ibi ti wọn pa a si yii, iru iṣẹlẹ bẹẹ lo si n sa fun to fi ko wa si agbegbe naa, ṣugbọn o jọ pe awọn to n le e kiri naa lo pada da ẹmi ẹ legbodo.


O ni awọn agbebọn naa tẹle e de ile ẹ to wa lẹyin ileewosan kan lagbegbe ọhun, ẹnu ọna gan-an ni wọn si pa a si. Lẹyin eyi lo ni wọn ko owo atawọn nnkan ini ẹ mi-in ki wọn too ba tiwọn lọ. Akọroyin wa gbọ pe oṣu diẹ sẹyin ni oloogbe naa ko de ibi ti wọn pa a si yii, iru iṣẹlẹ bẹẹ lo si n sa fun to fi ko wa si agbegbe naa, ṣugbọn o jọ pe awọn to n le e kiri naa lo pada da ẹmi ẹ legbodo. Ọdọmọde oniṣowo to jara mọ’ṣẹ ni wọn pe Ọlanrewaju nigba aye ẹ, bẹẹ lo jẹ ẹni to bọwọ fun eeyan, ki i ṣe oniwahala rara. Ni bayii, ileeṣẹ ọlọpaa Ekiti, nipasẹ ASP Sunday Abutu to jẹ Alukoro wọn, ti sọ pe awọn n ṣewadii iṣẹlẹ ọhun lọwọ, awọn si n wa awọn amookunṣika ọhun. Lasiko ta a pari akojọpọ iroyin yii, mọṣuari ni oku oloogbe wa.


Ọdọmọde oniṣowo to jara mọ’ṣẹ ni wọn pe Ọlanrewaju nigba aye ẹ, bẹẹ lo jẹ ẹni to bọwọ fun eeyan, ki i ṣe oniwahala rara. Ni bayii, ileeṣẹ ọlọpaa Ekiti, nipasẹ ASP Sunday Abutu to jẹ Alukoro wọn, ti sọ pe awọn n ṣewadii iṣẹlẹ ọhun lọwọ, awọn si n wa awọn amookunṣika ọhun. Lasiko ta a pari akojọpọ iroyin yii, mọṣuari ni oku oloogbe wa.


Joe Biden fẹẹ gba ipo mọ Trump lọwọ, lo ba ṣeleri nla fawọn eeyan Amẹrika

Aderounmu Kazeem Joe Biden, ọmọ ẹgbẹ oṣelu The Democratic Party, ti sọ pe ti wọn ba ti kede oun gẹgẹ bii aarẹ orilẹ-ede Amẹrika, niṣe ni ki gbogbo eeyan fọkan balẹ, nitori aarẹ daadaa loun yoo jẹ. Lori ikanni abẹyẹfo ẹ, iyen Twitter, lo gbe e si, ohun to si sọ ni pe, “Ẹ jẹ ki n sọ ọ ko ye gbogbo yin daadaa o, loootọ ni mo polongo ibo gẹgẹ bii ọmọ ẹgbẹ oṣelu The Democratic Party, ṣugbọn mo fẹẹ fi da yin loju pe aarẹ orilẹ-ede awọn eeyan Amẹrika ni emi yoo jẹ, ki i ṣe aarẹ ẹgbẹ oṣelu ti mo dije loruko ẹ.” Titi di asiko yii, ọkunrin naa lo ṣi n le waju, bẹẹ lo ti ni ibo to le ni ọtalelugba (264), latọwọ awọn aṣoju nipinlẹ kọọkan, nigba ti ibo gbogboo-gbo to ṣi ni bayii jẹ miliọnu mejilelaaadọrin-o-le (72,473,159). Trump ni tiẹ ni ibo to fẹẹ to okoolelugba (214) latọwọ awọn aṣoju nipinlẹ kọọkan, nigba ti ibo gbogboo-gbo to ṣi ni bayii fẹẹ to miliọnu mọkandinlaaadọrin (68,908,642)


Ile-ẹjọ fagi le dida ti wọn da Aṣofin Akinrinbido duro l’Ondo

Oluṣẹyẹ Iyiade Akurẹ Adajọ Ile-ẹjọ giga to wa l’Akurẹ, Onidaajọ Ademọla Bọla, ti fagi le dida ti wọn da aṣofin to n ṣoju awọn eeyan ijọba ibilẹ Iwọ-Oorun Ondo kin-in-ni, Ọnarebu Leonard Tọmide Akinribido, duro nileegbimọ aṣofin ipinlẹ Ondo. Nigba to n gbe idajọ rẹ kalẹ l’Ọjọbọ, Tọsidee, ọsẹ yii, Onidaajọ Ademọla ni bi wọn ṣe da ọnarebu yii duro lai ni iye ọjọ ta ko ofin ipinlẹ Ondo, nitori pe ile-igbimọ aṣofin ko lẹtọọ lati da ọmọ ẹgbẹ wọn duro kọja ijokoo kan soso. Ile-ẹjọ ni ki wọn da ọkunrin naa pada si aaye rẹ lẹyẹ-o-ṣọka, ko si maa ba iṣẹ iriju rẹ lọ gẹgẹ bii aṣoju awọn eeyan ijọba ibilẹ to fi ibo gbe e wọle. Ọjọ kẹjọ, oṣu keje, ọdun ta a wa yii, nile-igbimọ naa kede pe awọn ti da igbakeji abẹnugan ile, Ọnarebu Irọju Ogundeji, duro. Beẹ lọrọ ọhun kan awọn aṣofin mi-in, Adewale Williams, Favour Tomowewo ati Tọmide Akinribido, lori iwa afojudi ti wọn fẹsun rẹ kan wọn nigba naa. Ọkọọkan lawọn aṣofin ọhun si lọ sile-ẹjọ lati pẹjọ ta ko iwe gbele-ẹ alailọjọ ti wọn ja fun wọn.


Adajọ ni ki wọn lọọ yẹgi fun Rafiu niluu Ẹdẹ lori ẹsun idigunjale

Florence Babaṣọla, Oṣogbo Lori ẹsun idigunjale ati igbiyanju lati paayan, adajọ ile ejọ giga kan niluu Ẹdẹ ti paṣẹ pe ki wọn lọọ yẹgi fun Rafiu Saheed, ẹni ọdun mẹrinlelogoji. Ọgbọnjọ, oṣu keje, ọdun 2012, ni Rafiu huwa naa niluu Ileefẹ. Agbẹjọro lati ileeṣẹ eto idajọ, Barisita Bankọle Awoyẹmi, sọ ni kootu pe ṣe ni olujẹjọ sọ pe ki Ọlaniyi Ọlayinka to jẹ ọlọkada gbe oun lati ilu Ifẹ lọ sọdọ ẹgbọn rẹ niluu Ipetumodu. Nigba ti wọn de Ipetumodu, wọn ko ba ẹgbọn Rafiu, lo ba tun sọ pe ki Ọlaniyi gbe oun pada si Ileefẹ. Loju ọna lo ti yọ ọbẹ si ọlọkada, to si fi ge e lọna ọfun. Lẹyin to ro pe Ọlaniyi ti ku lo gbe ọkada rẹ sa lọ.


Nigba ti wọn de Ipetumodu, wọn ko ba ẹgbọn Rafiu, lo ba tun sọ pe ki Ọlaniyi gbe oun pada si Ileefẹ. Loju ọna lo ti yọ ọbẹ si ọlọkada, to si fi ge e lọna ọfun. Lẹyin to ro pe Ọlaniyi ti ku lo gbe ọkada rẹ sa lọ. Nigba ti afẹfẹ fẹ si Ọlaniyi, o dide, o si lọọ fi iṣẹlẹ naa to ọlọpaa leti. Ọwọ tẹ Rafiu pẹlu ọkada to ji, latigba naa lo si ti wa lakolo ọlọpaa. Sajẹnti Okeniyi Ṣẹgun lati agọ ọlọpaa Ipetumpdu lo ṣaaju awọn ti wọn lọọ fi panpẹ ọba gbe olujẹjọ niluu Ileefẹ.


Nigba ti afẹfẹ fẹ si Ọlaniyi, o dide, o si lọọ fi iṣẹlẹ naa to ọlọpaa leti. Ọwọ tẹ Rafiu pẹlu ọkada to ji, latigba naa lo si ti wa lakolo ọlọpaa. Sajẹnti Okeniyi Ṣẹgun lati agọ ọlọpaa Ipetumpdu lo ṣaaju awọn ti wọn lọọ fi panpẹ ọba gbe olujẹjọ niluu Ileefẹ. Ẹlẹri meji atawọn nnkan mi-in ni agbefọba ko silẹ lati jẹrii ta ko Rafiu ni kootu. Agbẹjọro fun olujẹjọ, Barisita Julie Ọlọrunfẹmi, bẹ kootu lati ṣiju aanu wo o. Ṣugbọn ninu idajọ rẹ, Onidaajọ Kudirat Akano sọ pe awọn olupẹjọ ti fidi ẹsun naa mulẹ daadaa, nitori naa, olujẹjọ jẹbi ẹsun mejeeji. O ran an sẹwọn ọdun mẹrinla lori ẹsun igbiyanju lati paniyan, o si ni ki wọn yẹgi fun un titi ti ẹmi yoo fi bọ lara rẹ lori ẹsun idigunjale.


Ẹlẹri meji atawọn nnkan mi-in ni agbefọba ko silẹ lati jẹrii ta ko Rafiu ni kootu. Agbẹjọro fun olujẹjọ, Barisita Julie Ọlọrunfẹmi, bẹ kootu lati ṣiju aanu wo o. Ṣugbọn ninu idajọ rẹ, Onidaajọ Kudirat Akano sọ pe awọn olupẹjọ ti fidi ẹsun naa mulẹ daadaa, nitori naa, olujẹjọ jẹbi ẹsun mejeeji. O ran an sẹwọn ọdun mẹrinla lori ẹsun igbiyanju lati paniyan, o si ni ki wọn yẹgi fun un titi ti ẹmi yoo fi bọ lara rẹ lori ẹsun idigunjale.


Esi ibo America daru mọ Donald Trump loju, o ni bii idan lo n ri loju oun

Esi ibo America daru mọ Donald Trump loju, o ni ‘bii idan lo ri loju oun Pẹlu bi esi eto idibo to waye nilẹ America ṣe n jade diẹdiẹ yii, Aarẹ Donald Trump ti sọ pe niṣe lawọn esi ọhun n da bii idan loju oun, nitori gbogbo ibi toun ro pe oun ti wọle tẹlẹ lọrọ ti n di bami-in bayii. O ni laṣaalẹ ọjọ Iṣegun, Tusidee, iroyin ti oun n gbọ ni pe oun loun n jawe olubori, paapaa lawọn agbegbe to jẹ pe ti ẹgbẹ oṣelu oun ni wọn n ṣe nibẹ, ṣugbọn bi nnkan ṣe n lọ bayii, o jọ pe niṣe lawọn ibo to yẹ ko gbe oun wọle kan bẹrẹ si ni poora ni. Ṣaaju asiko yii ni Aarẹ Trump, ẹni to tun jẹ oniṣowo nla, ti sọ pe oun yoo gba ile-ẹjọ giga lọ lori esi ibo to n jade yii, nitori oun mọ pe ojooro lawon Joe Biden fẹẹ ṣe foun, oun gan-an lawọn eeyan America ṣi fẹ nipo aarẹ orilẹ-ede ọhun.


Wasiu atawọn ọrẹ rẹ dero ẹwọn, sẹkiteriati ijọba ni wọn bajẹ l’Ọṣun

Florence Babaṣọla Ile-ẹjọ Majisreeti kan niluu Oṣogbo ti dajọ pe ki awọn ọkunrin mẹta kan lọ maa naju lọgba ewọn lori ẹsun biba Sẹkiteriati ijọba ibilẹ Ẹgbẹdọrẹ to wa niluu Ido-Ọṣun, nipinlẹ Ọṣun jẹ. Awọn olujẹjọ naa ni Idowu Wasiu, ẹni ọdun mẹrinlelogun, Adekunle Adewale, ẹni ọdun mẹẹẹdọgbọn ati Adewunmi Damilọla, ẹni ọgbọn ọdun. Fatọba Temitọpẹ to jẹ agbefọba lori ọrọ naa ṣalaye pe aago mẹsan-an aabọ aarọ ọjọ kẹrinlelogun, oṣu kẹwaa, ọdun yii, ni wọn huwa naa. Fatọba sọ pe ṣe lawọn olujẹjọ naa mọ ọn mọ ba geeti, ferese ati ilẹkun sẹkiteriati naa jẹ, eleyii to nijiya labẹ ipin aadọrin abala ikẹrinlelọgbọn ofin iwa ọdaran ipinlẹ Ọṣun. Lẹyin ti wọn sọ pe awọn ko jẹbi ẹsun ti wọn fi kan wọn ni agbẹjọro wọn, Akinwumi Babatunde, bẹbẹ fun beeli wọn lọna irọrun. Adajọ Adijat Ọlọyade paṣẹ pe ki wọn lọọ fi awọn mẹtẹẹta pamọ ṣogba ẹwọn ilu Ileṣa titi di ọjọ kẹrindinlọgbọn, oṣu kọkanla, ọdun yii, tigbẹẹjọ yoo tun waye lori ọrọ wọn.


Festus pa ọmọ ọdun mejila n’Ibadan, o sa wa sipinlẹ Ogun, lọwọ ọlọpaa ba to o

Adefunkẹ Adebiyi, Abẹ́òkúta Ọwọ ọlọpaa ipinlẹ Ogun ti tẹ ọkunrin ẹni ogun ọdun kan torukọ ẹ n jẹ Festus Simon, ẹni ti wọn ni apaayan ni niluu Ibadan, ti wọn lo pa ọmọkunrin ẹni ọdun mejila nibẹ, to si sa wa si Ṣimawa, nipinlẹ Ogun. DSP Abimbọla Oyeyẹmi to fi iṣẹlẹ naa to ALAROYE leti ṣalaye pe ọjọ kin-in-ni, oṣu kẹwaa, ọdun yii, ni Festus pa ọmọde alaiṣẹ naa, o si sa kuro nile rẹ to wa n’Iyana ṣọọṣi, Iwo Road, n’Ibadan, o sa wa si Ṣimawa, nipinlẹ Ogun. Bo ti de silẹ yii lo ni iṣẹ loun n wa, bẹẹ awọn ọlọpaa ipinlẹ Ọyọ ti kede rẹ pe awọn n wa a. Bo ti de ipinlẹ Ogun ni olobo ti ta wọn ni teṣan ọlọpaa Ṣotubọ, ni Sagamu. DPO Samuel Adefọlalu atawọn ikọ rẹ si dọdẹ afurasi naa, wọn ri i mu l’Ọjọruu, ọjọ kẹrin, oṣu kọkanla yii. Bi wọn ti mu Festus lo ti bẹrẹ si i ṣe awọn alaye kan lori iku ọmọ ọdun mejila naa, eyi to n ran awọn ọlọpaa lọwọ ninu iwadii wọn. Ṣe wọn ti kọkọ mu ẹnikan tẹlẹ ti wọn ni oun ati Festus ni wọn jọ pa ọmọ naa.


DPO Samuel Adefọlalu atawọn ikọ rẹ si dọdẹ afurasi naa, wọn ri i mu l’Ọjọruu, ọjọ kẹrin, oṣu kọkanla yii. Bi wọn ti mu Festus lo ti bẹrẹ si i ṣe awọn alaye kan lori iku ọmọ ọdun mejila naa, eyi to n ran awọn ọlọpaa lọwọ ninu iwadii wọn. Ṣe wọn ti kọkọ mu ẹnikan tẹlẹ ti wọn ni oun ati Festus ni wọn jọ pa ọmọ naa. Mimu ti wọn mu Festus nipinlẹ Ogun yii lo jẹ ki kọmiṣanna ọlọpaa nipinlẹ yii, Edward Ajogun kilọ fawọn ọdaran eeyan pe ipinlẹ Ogun ki i ṣe ibi ti wọn le fori pamọ si. O ni bo ti wu ki wọn sa pamọ to nipinlẹ yii, ofin yoo wa wọn jade. Wọn ti kan sawọn ọlọpaa ipinlẹ Ọyọ pe ọwọ ti ba ọdaran ti wọn n wa, wọn si ti taari rẹ si wọn fun itẹsiwaju ẹjọ naa.


Mimu ti wọn mu Festus nipinlẹ Ogun yii lo jẹ ki kọmiṣanna ọlọpaa nipinlẹ yii, Edward Ajogun kilọ fawọn ọdaran eeyan pe ipinlẹ Ogun ki i ṣe ibi ti wọn le fori pamọ si. O ni bo ti wu ki wọn sa pamọ to nipinlẹ yii, ofin yoo wa wọn jade. Wọn ti kan sawọn ọlọpaa ipinlẹ Ọyọ pe ọwọ ti ba ọdaran ti wọn n wa, wọn si ti taari rẹ si wọn fun itẹsiwaju ẹjọ naa.


Ibi ti ileeṣẹ epo OANDO n ko epo pamọ si n jona lọwọlọwọ l’Ekoo

Aderounmu Kazeem Ọkan lara awọn agba ikepo-pamọsi ileeṣẹ Oando to wa ni Marine Beach. lagbegbe Ijọra, l’Ekoo ti gbina bayii. Agbẹnusọ fun ileeṣe LASEMA, Nosa Okunbor, sọ pe awọn oṣiṣẹ ileeṣẹ naa ti wa nibẹ, bẹẹ lawọn ti n wa ojuutu si bi awọn yoo ṣe pa ina ọhun, ti awọn yoo ko tanka epo to wa lagbegbe ọhun kuro.


El-Rufai ṣabẹwọ si Sanwo-Olu, o ni diẹ o ku ki oun bu sigbe

Aderounmu Kazeem Gomina Babajide Sanwo-Olu, ti ṣeleri wi pe oun yoo fi aye ni gbogbo awọn ti wọn ko ba fẹ ki ipinlẹ Eko ni ilọsiwaju lara. Lasiko ti Gomina Nasir El-Rufai, sabẹwo si i lori bi wọn ti ṣe ba ọpọlọpọ dukia jẹ lasiko rogbodiyan SARS ni Sanwo-Olu sọrọ yii. El-Rufai paapaa tiẹ ni nigba ti oun ri awọn ohun to bajẹ yii, diẹ lo ku ki oun sunkun. Sanwo-Olu sọ pe ipinlẹ Eko ti tẹ ṣiwaju lori bi awọn ohun ti wọn bajẹ yii yoo ṣe ri atunṣe. Bẹẹ lo sọ pe ijọba oun ko ni i gba gbẹrẹ fun ẹnikẹni to ba fẹ da wahala silẹ tabi ba awọn dukia ijọba jẹ l’Ekoo. Akọwe iroyin fun Sanwo-Olu, Ọgbẹni Gboyega Akọsile, sọ pe fọto teṣan ọlọpaa ti wọn sọna si loriṣiiriṣi atawọn dukia mi-in ti wọn bajẹ fẹẹ pa gomina ipinlẹ Kaduna lẹkun nigba to ri wọn.


Sanwo-Olu sọ pe ipinlẹ Eko ti tẹ ṣiwaju lori bi awọn ohun ti wọn bajẹ yii yoo ṣe ri atunṣe. Bẹẹ lo sọ pe ijọba oun ko ni i gba gbẹrẹ fun ẹnikẹni to ba fẹ da wahala silẹ tabi ba awọn dukia ijọba jẹ l’Ekoo. Akọwe iroyin fun Sanwo-Olu, Ọgbẹni Gboyega Akọsile, sọ pe fọto teṣan ọlọpaa ti wọn sọna si loriṣiiriṣi atawọn dukia mi-in ti wọn bajẹ fẹẹ pa gomina ipinlẹ Kaduna lẹkun nigba to ri wọn. Ninu ọrọ Nasir El-Rufai lo ti sọ pe omi fẹẹ bọ loju oun nigba ti oun ri i bi awọn janduku ṣe ba nnkan jẹ kaakiri ipinlẹ ọhun lasiko rogbodiyan SARS. Gomina ipinlẹ Kaduna yii fi kun un pe, “Ko sẹni to ni ki wọn ma ṣewọde tako SARS, ṣugbọn ohun to bani-lọkan jẹ ni bi wọn ti ṣe n jo ile, ti wọn n ba nnkan jẹ. Iru owo tijọba tun maa na lori atunṣe awọn nnkan ti wọn ba jẹ yii, awọn ohun idagbsoke mi-in ni wọn iba na an le lori.” Ninu ọrọ ẹ naa lo ti ba ileeṣẹ ọlọpaa kẹdun, atawọn eeyan ti wọn padanu awọn eeyan wọn lasiko iṣẹlẹ ọhun.


Ninu ọrọ Nasir El-Rufai lo ti sọ pe omi fẹẹ bọ loju oun nigba ti oun ri i bi awọn janduku ṣe ba nnkan jẹ kaakiri ipinlẹ ọhun lasiko rogbodiyan SARS. Gomina ipinlẹ Kaduna yii fi kun un pe, “Ko sẹni to ni ki wọn ma ṣewọde tako SARS, ṣugbọn ohun to bani-lọkan jẹ ni bi wọn ti ṣe n jo ile, ti wọn n ba nnkan jẹ. Iru owo tijọba tun maa na lori atunṣe awọn nnkan ti wọn ba jẹ yii, awọn ohun idagbsoke mi-in ni wọn iba na an le lori.” Ninu ọrọ ẹ naa lo ti ba ileeṣẹ ọlọpaa kẹdun, atawọn eeyan ti wọn padanu awọn eeyan wọn lasiko iṣẹlẹ ọhun. O ni ijọba ko gbọdọ faaye gba irufẹ iwa ọdaran bẹẹ lawujọ mọ, nibi ti awọn eeyan yoo ti maa ba dukia ijọba jẹ kiri.


O ni ijọba ko gbọdọ faaye gba irufẹ iwa ọdaran bẹẹ lawujọ mọ, nibi ti awọn eeyan yoo ti maa ba dukia ijọba jẹ kiri.


“Ẹ ma jẹ ki Buhari lọ sọsibitu niluu Oyinbo mọ o”

Aderounmu Kazeem Awọn ọmọ ile-igbimọ aṣofin agba ti wọn n ṣayẹwo eto iṣuna owo fun ọdun 2021 ti sọ pe o ṣe pataki ki awọn oṣiṣẹ to n ba Aarẹ Muhammed Buhari ṣiṣẹ ri i pe baba naa ko lo siluu oyinbo lati lọọ gba itọju kankan mọ. Loni-in, Ọjọbọ, Tọsidee, ni igbimọ awọn aṣofin naa sọrọ yii nigba ti akọwe agba fun ọfiisi Aarẹ, Tijani Umar, yọju lati sọrọ nipa eto iṣuna owo fun ọfiisi Aarẹ fọdun 2021. O waa ṣalaye iye owo ti awọn yoo na lọdọ Aarẹ nikan, ati ọna ti awọn fẹẹ na owo naa si ni. Nibi to ti n ṣalaye ni alaga igbimọ ọhun, Sẹnetọ Danjuma La’ah, ti fi i lọkan balẹ wi pe awọn yoo fọwọ si owo ti wọn fẹẹ na ọhun, ṣugbọn o ṣe pataki ki wọn tọju ileewosan to wa ni ọfiisi Aarẹ daadaa. Idi ni pe bii biliọnu meji owo Naira ni wọn kọ pe awọn fẹẹ na si ọsibitu to wa ninu Aṣo Rock yii, fun ọdun to n bọ yii nikan. O ni, awon ko tun fẹẹ gbọ ọ mọ wi pe wọn n sare gbe Aarẹ Muhammed Buhari, tabi ẹnikẹni ninu awọn oṣiṣẹ ẹ lọ soke okun fun itọju mọ.


Nibi to ti n ṣalaye ni alaga igbimọ ọhun, Sẹnetọ Danjuma La’ah, ti fi i lọkan balẹ wi pe awọn yoo fọwọ si owo ti wọn fẹẹ na ọhun, ṣugbọn o ṣe pataki ki wọn tọju ileewosan to wa ni ọfiisi Aarẹ daadaa. Idi ni pe bii biliọnu meji owo Naira ni wọn kọ pe awọn fẹẹ na si ọsibitu to wa ninu Aṣo Rock yii, fun ọdun to n bọ yii nikan. O ni, awon ko tun fẹẹ gbọ ọ mọ wi pe wọn n sare gbe Aarẹ Muhammed Buhari, tabi ẹnikẹni ninu awọn oṣiṣẹ ẹ lọ soke okun fun itọju mọ. Nigba ti akọwe agba naa si pade awọn oniroyin lẹyin to kuro niwaju awọn igbimọ to bi i leere ọrọ, ohun to sọ fun wọn ni pe oun yoo gbiyanju lati tun ileewosan ọhun ṣe, eyi ti yoo fun Buhari lanfaani lati maa ri i lo, dipo ti wọn yoo ṣe tun maa sare gbe e lọ soke okun fun itọju.


Nigba ti akọwe agba naa si pade awọn oniroyin lẹyin to kuro niwaju awọn igbimọ to bi i leere ọrọ, ohun to sọ fun wọn ni pe oun yoo gbiyanju lati tun ileewosan ọhun ṣe, eyi ti yoo fun Buhari lanfaani lati maa ri i lo, dipo ti wọn yoo ṣe tun maa sare gbe e lọ soke okun fun itọju.


Ọọni atawọn ọba kaakiri Naijira wa l’Abuja bayii, Buhari ni wọn wa lọ

Aderounmu Kazeem Ọọni Ile-Ifẹ, Ọba Ẹnitan Ogunwusi, atawọn ọba alaye mi-in ti wọn jẹ aṣoju kaakiri ilẹ Naijiria wa niluu Abuja bayii o. Aarẹ Muhammadu Buhari ni wọn wa lọ fun ipade pataki kan. ALAROYE gbọ pe Sultan Sokoto, Ọba Sa’ad Abubakar, lo ko awọn ọba alaye ọhun sodi lọọ ba Buhari ṣepade. Koko ohun ti wọn fi pe ipade ọhun ṣi wa ni bonkẹle, nitori wọn ko ti i fi sita fẹnikẹni. Lara awọn ọba to wa nibẹ ni Ọba awọn Tapa, iyen Etsu Nupe, alaga awọn lọbalọba nipinlẹ Imo, nilẹ Ibo lọhun-un atawọn mi-in.


Wahala bẹ silẹ laarin awọn onimọto ati LASTMA l’Ekoo

Aderounmu Kazeem Wahala buruku lo bẹ silẹ lana-an, Ọjọruu, Wẹsidee, laarin awọn onimọto atawọn ẹṣọ ojupopo l’Ekoo (LASTMA), nitori ti wọn wa mọto lojuna BRT. ALAROYE gbọ pe ojuna Ikorodu ni wahala ọhun ti ṣẹlẹ, nigba ti awọn ẹṣọ LASTMA mu mọto bii mejila ati ọkada. Pẹlu ibinu ni wọn sọ pe awọn eeyan kan lara awọn ti wọn mu yii fi kọlu mọto tawọn LASTMA fi n wọ mọto lọ sọgba wọn, ti wọn si ba a jẹ. Ọkan lara awọn ọga agba ileeṣẹ LASTMA to ko awọn ẹṣọ ọhun jade, Ọgbẹni Kayode Odunuga, sọ pe, “Deede aago mesan-an aabọ aarọ la ti jade, mọto ayokẹle to jẹ ti aladaani meje lọwọ tẹ ti wọn n gba ojuna BRT, bẹẹ lọwọ ba mọto akero mẹta ati ọkada mẹrin. “Lara awọn ta a tun mu ni ọkunrin ṣọja kan. Ọkada loun gun ni tiẹ lojuna BRT, ati pe o fẹẹ waa gba awọn eeyan ti a mu silẹ ni. Ibinu ni wọn fi kọlu mọto ta a gbe wa, a si ti fọrọ ọhun to awọn alaṣẹ leti lati mọ igbesẹ to kan.”


Awọn mi-in ko tori iṣẹ wa sidii tiata, iṣekuṣe ni wọn ba wa – Laide Bakare

Shakira Ọlaide Bakare, oṣere tiata Yoruba to gbafẹ, to gbajumọ, to si ti ile ọlọrọ jade wa ko nilo a n juwe lagbo tiata Yoruba lonii, idi ni pe ọpọ ere lo ti kopa ninu ẹ nilẹ yii ati loke okun. Ọmọ Ibadan lobinrin pupa reterete yii, inu oṣu kẹwaa yii naa lo pe ogoji ọdun laye. Laide aya Orilowo ba ADEFUNKẸ ADEBIYI sọrọ nipa ara ẹ lẹyin ọjọọbi naa, bayii ni ifọrọwerọ naa ṣe lọ. AKEDE AGBAYE: Ọmọ ọdun mẹrindinlogun (16) pere lẹ wa tẹ ẹ ti darapọ mọ awọn onitiata, ki lo wu yin to bẹẹ ninu iṣẹ naa? LAIDE: Ootọ ni pe ọmọ ọdun mẹrindinlogun pere ni mi nigba ti mo bẹrẹ iṣẹ tiata. Nnkan to wu mi ninu iṣẹ naa ni pe o maa n wu mi ki n maa gbe kamẹra.


AKEDE AGBAYE: Ọmọ ọdun mẹrindinlogun (16) pere lẹ wa tẹ ẹ ti darapọ mọ awọn onitiata, ki lo wu yin to bẹẹ ninu iṣẹ naa? LAIDE: Ootọ ni pe ọmọ ọdun mẹrindinlogun pere ni mi nigba ti mo bẹrẹ iṣẹ tiata. Nnkan to wu mi ninu iṣẹ naa ni pe o maa n wu mi ki n maa gbe kamẹra. Ki n wa lẹyin kamẹra, ki n maa dari iṣẹ, ki n maa ya aworan. Oun lo fa a ti mo fi jẹ pe mo pada lọ si New York Film Academy lati kọ bi wọn ṣe n dari ere. Oun dẹ lo fa a to fi jẹ pe lẹnu ọjọ mẹta yii, mo ti fẹẹ mu didari ere (Directing) lọkun-un-kundun ju ti tẹlẹ lọ.


Ki n wa lẹyin kamẹra, ki n maa dari iṣẹ, ki n maa ya aworan. Oun lo fa a ti mo fi jẹ pe mo pada lọ si New York Film Academy lati kọ bi wọn ṣe n dari ere. Oun dẹ lo fa a to fi jẹ pe lẹnu ọjọ mẹta yii, mo ti fẹẹ mu didari ere (Directing) lọkun-un-kundun ju ti tẹlẹ lọ. Ati pe baba mi ni irinṣẹ ti wọn fi n ya fiimu nigba yẹn, awọn onitiata ti wọn maa n waa lo otẹẹli baba mi dẹ maa n gba mi niyanju pe ki n darapọ, bi mo ṣe di ara wọn niyẹn. AKEDE AGBAYE: Ẹgbẹ oṣere wo lẹ waa darapọ mọ gan-an nigba naa? LAIDE: Mi o darapọ mọ ẹgbẹ kan pato, mo kan ṣaa maa n ri awọn onitiata ti wọn maa n waa lo ile wa to wa l’Ekoo ati kaakiri ibi ti baba mi nile si ni.


Ati pe baba mi ni irinṣẹ ti wọn fi n ya fiimu nigba yẹn, awọn onitiata ti wọn maa n waa lo otẹẹli baba mi dẹ maa n gba mi niyanju pe ki n darapọ, bi mo ṣe di ara wọn niyẹn. AKEDE AGBAYE: Ẹgbẹ oṣere wo lẹ waa darapọ mọ gan-an nigba naa? LAIDE: Mi o darapọ mọ ẹgbẹ kan pato, mo kan ṣaa maa n ri awọn onitiata ti wọn maa n waa lo ile wa to wa l’Ekoo ati kaakiri ibi ti baba mi nile si ni. Ṣugbọn ẹni ti mo kọkọ han ninu iṣẹ ẹ ni Muka Ray Eyiwumi. Ti mo ba gba ọlude wale lati ileewe ni mo maa n ba wọn kopa ninu iṣẹ ti wọn ba pe mi si. AKEDE AGBAYE: Ṣe awọn obi yin ko dẹ binu pe ẹ n dara pọ mọ tiata nigba yẹn?


Ṣugbọn ẹni ti mo kọkọ han ninu iṣẹ ẹ ni Muka Ray Eyiwumi. Ti mo ba gba ọlude wale lati ileewe ni mo maa n ba wọn kopa ninu iṣẹ ti wọn ba pe mi si. AKEDE AGBAYE: Ṣe awọn obi yin ko dẹ binu pe ẹ n dara pọ mọ tiata nigba yẹn? LAIDE: Awọn obi mi ti mọ awọn onifiimu kemi too mọ wọn, ọrẹ wa ni wọn jẹ, iyẹn o jẹ ki wọn binu rara. Paapaa, nigba to jẹ ko pa ileewe ti mo n lọ nigba naa lara, to jẹ inu ọlude ni mo n ba wọn ṣiṣẹ, ko si wahala. Mo ti pari ileewe girama tan ki n too bẹrẹ gidi.


LAIDE: Awọn obi mi ti mọ awọn onifiimu kemi too mọ wọn, ọrẹ wa ni wọn jẹ, iyẹn o jẹ ki wọn binu rara. Paapaa, nigba to jẹ ko pa ileewe ti mo n lọ nigba naa lara, to jẹ inu ọlude ni mo n ba wọn ṣiṣẹ, ko si wahala. Mo ti pari ileewe girama tan ki n too bẹrẹ gidi. AKEDE AGBAYE: O da bii pe ilu oyinbo lẹ n gbe ju, sibẹ wọn n pe yin si sinima nilẹ yii. Ọgbọn wo lẹ n da si i? LAIDE: Mi o gbe ilu oyinbo mọ, igba kan ni mo lọọ gbebẹ fun bii ọdun meji aabọ.


AKEDE AGBAYE: O da bii pe ilu oyinbo lẹ n gbe ju, sibẹ wọn n pe yin si sinima nilẹ yii. Ọgbọn wo lẹ n da si i? LAIDE: Mi o gbe ilu oyinbo mọ, igba kan ni mo lọọ gbebẹ fun bii ọdun meji aabọ. Awọn igba yẹn ni mo n ṣabiamọ lọwọ, mo lọọ bimọ sibẹ ni. Ti mo ba dẹ ti bimọ tan, ma a farabalẹ sibẹ lati tọju awọn ọmọ naa ki wọn le gbo daadaa ki n too bẹrẹ iṣẹ. Ṣugbọn ni bayii, mo ti pada si Naijiria, ẹẹkọọkan ni mo maa n lọ siluu oyinbo nisinyii.


Awọn igba yẹn ni mo n ṣabiamọ lọwọ, mo lọọ bimọ sibẹ ni. Ti mo ba dẹ ti bimọ tan, ma a farabalẹ sibẹ lati tọju awọn ọmọ naa ki wọn le gbo daadaa ki n too bẹrẹ iṣẹ. Ṣugbọn ni bayii, mo ti pada si Naijiria, ẹẹkọọkan ni mo maa n lọ siluu oyinbo nisinyii. AKEDE AGBAYE: Bawo waa ni fiimu ṣiṣe niluu oyinbo ṣe yatọ si tibi? Ṣe wọn n fidi gba roolu (ipa) nibẹ naa bii ọdọ wa? LAIDE: Haa, ko jọra wọn o, iyatọ to wa ninu iṣẹ tiata nilẹ yii ati ti oke okun pọ.


AKEDE AGBAYE: Bawo waa ni fiimu ṣiṣe niluu oyinbo ṣe yatọ si tibi? Ṣe wọn n fidi gba roolu (ipa) nibẹ naa bii ọdọ wa? LAIDE: Haa, ko jọra wọn o, iyatọ to wa ninu iṣẹ tiata nilẹ yii ati ti oke okun pọ. Emi o ro pe wọn n fidi gba roolu o. Awọn to ba ni nnkan i ṣe pẹlu ara wọn maa ba ara wọn ṣe e nitori pe o wu wọn ni, ki i ṣe nitori ki wọn le fun wọn nipa kan ko ninu fiimu. Nitori agbekalẹ tiwọn yatọ, wọn ni ilana ti wọn n tẹle. Ẹni tẹ ẹ ba ri lori tẹlifiṣan nibẹ to n ṣe tiata, o kẹkọọ fun un gidi ni o, bi wọn ba ti kẹkọọ tan ni wọn n riṣẹ fi ṣe, iyẹn ko tiẹ le jẹ ki wọn ronu a n fidi gba roolu rara.


Emi o ro pe wọn n fidi gba roolu o. Awọn to ba ni nnkan i ṣe pẹlu ara wọn maa ba ara wọn ṣe e nitori pe o wu wọn ni, ki i ṣe nitori ki wọn le fun wọn nipa kan ko ninu fiimu. Nitori agbekalẹ tiwọn yatọ, wọn ni ilana ti wọn n tẹle. Ẹni tẹ ẹ ba ri lori tẹlifiṣan nibẹ to n ṣe tiata, o kẹkọọ fun un gidi ni o, bi wọn ba ti kẹkọọ tan ni wọn n riṣẹ fi ṣe, iyẹn ko tiẹ le jẹ ki wọn ronu a n fidi gba roolu rara. Wọn dẹ tun n ri iranlọwọ gba lọdọ ijọba wọn daadaa, tiwa ko fi gbogbo ara ri bẹẹ. Wọn n kawe daadaa, wọn dẹ maa n ṣe iṣẹ iwadii (Research) gan-an, wọn o da bii awa to jẹ pe ọrọ-aje ilu wa n da wa laamu, to n jẹ ka maa ya bara kiri lai ni afojusun kan. Lọdọ wa naa dẹ ree, ti wọn ti n fidi gba roolu, ki i ṣe gbogbo igba naa lo n bọ si i, nitori o le fidi silẹ gan-an kiṣẹ ọhun ma bọ si i, o kan fidi ṣofo lasan ni. Awọn mi-in dẹ tun wa to jẹ wọn o ba ti iṣẹ wa, iṣekuṣe ni wọn ba de inu iṣẹ tiata tẹlẹ.


Wọn dẹ tun n ri iranlọwọ gba lọdọ ijọba wọn daadaa, tiwa ko fi gbogbo ara ri bẹẹ. Wọn n kawe daadaa, wọn dẹ maa n ṣe iṣẹ iwadii (Research) gan-an, wọn o da bii awa to jẹ pe ọrọ-aje ilu wa n da wa laamu, to n jẹ ka maa ya bara kiri lai ni afojusun kan. Lọdọ wa naa dẹ ree, ti wọn ti n fidi gba roolu, ki i ṣe gbogbo igba naa lo n bọ si i, nitori o le fidi silẹ gan-an kiṣẹ ọhun ma bọ si i, o kan fidi ṣofo lasan ni. Awọn mi-in dẹ tun wa to jẹ wọn o ba ti iṣẹ wa, iṣekuṣe ni wọn ba de inu iṣẹ tiata tẹlẹ. Ẹni to jẹ o ti nifẹẹ ọkunrin kan ninu iṣẹ yii tẹlẹ ko too darapọ mọ wọn, to ba jaja wọle, ohun to maa maa ba kiri naa niyẹn, ẹ o dẹ le da a lẹkun, nitori aye ta a wa yii ti di pe ki kaluku ṣe ohun to ba fẹ. Ṣugbọn eyi ki i ṣe nnkan ire, emi o fọwọ si i keeyan maa fidi gba roolu, ka fi ti ọmọluabi ṣe e lo daa. AKEDE AGBAYE: Ọjọ keje, oṣu kẹwaa yii, le pe ogoji ọdun laye, njẹ nnkan kan wa tẹ ẹ ni lọkan lati maa ṣe pẹlu ọjọ ori yii ti ẹ o ki i ṣe tẹlẹ?


Ẹni to jẹ o ti nifẹẹ ọkunrin kan ninu iṣẹ yii tẹlẹ ko too darapọ mọ wọn, to ba jaja wọle, ohun to maa maa ba kiri naa niyẹn, ẹ o dẹ le da a lẹkun, nitori aye ta a wa yii ti di pe ki kaluku ṣe ohun to ba fẹ. Ṣugbọn eyi ki i ṣe nnkan ire, emi o fọwọ si i keeyan maa fidi gba roolu, ka fi ti ọmọluabi ṣe e lo daa. AKEDE AGBAYE: Ọjọ keje, oṣu kẹwaa yii, le pe ogoji ọdun laye, njẹ nnkan kan wa tẹ ẹ ni lọkan lati maa ṣe pẹlu ọjọ ori yii ti ẹ o ki i ṣe tẹlẹ? LAIDE: Wọn pọ, ohun ti mo fẹẹ maa ṣe pọ gan-an pẹlu ọjọ ori tuntun yii. Tẹlẹtẹlẹ, mo maa n bẹru pe ti mo ba dawọ le nnkan kan, mi o mọ iru ọmọ to maa bi. Ṣugbọn ni bayii, ọmọ to ba fẹẹ bi ni ko bi,awọn nnkan ti mo maa ṣe pọ, nitori teeyan ba n bẹru pe oun le ma ṣe aṣeyọri ninu nnkan, ko ni i gbiyanju rara, beeyan ko ba si gbiyanju nnkan wo, ko si kinni kan ti yoo ri ṣe ni daadaa.


LAIDE: Wọn pọ, ohun ti mo fẹẹ maa ṣe pọ gan-an pẹlu ọjọ ori tuntun yii. Tẹlẹtẹlẹ, mo maa n bẹru pe ti mo ba dawọ le nnkan kan, mi o mọ iru ọmọ to maa bi. Ṣugbọn ni bayii, ọmọ to ba fẹẹ bi ni ko bi,awọn nnkan ti mo maa ṣe pọ, nitori teeyan ba n bẹru pe oun le ma ṣe aṣeyọri ninu nnkan, ko ni i gbiyanju rara, beeyan ko ba si gbiyanju nnkan wo, ko si kinni kan ti yoo ri ṣe ni daadaa. AKEDE AGBAYE: Bobrisky, ọkunrin to n ṣe bii obinrin, wa sibi ọjọọbi yin, ẹ ba a dapaara pe o rẹwa ju ẹyin oninnkan gan-an lọ. Ṣe ọrẹ yin ni Bobrisky ni, ati pe ṣe ẹ fara mọ bo ṣe n mura bii obinrin? LAIDE: Mo sọ bẹẹ o, mo ni o mura, o fain ju oninnkan lọ, pe ṣe ko dẹ waa si.


AKEDE AGBAYE: Bobrisky, ọkunrin to n ṣe bii obinrin, wa sibi ọjọọbi yin, ẹ ba a dapaara pe o rẹwa ju ẹyin oninnkan gan-an lọ. Ṣe ọrẹ yin ni Bobrisky ni, ati pe ṣe ẹ fara mọ bo ṣe n mura bii obinrin? LAIDE: Mo sọ bẹẹ o, mo ni o mura, o fain ju oninnkan lọ, pe ṣe ko dẹ waa si. Mo kan fi ba a ṣere ni. Ṣe ẹ mọ pe ilana toun gba ni tiẹ niyẹn, o wo o pe oun laiki koun maa polowo awọn nnkan obinrin, nigba to ri i pe oun ri ara gbe e. O wo o pe toun ba n ṣe bẹẹ, ti wọn ba ri i lara oun, wọn maa laiki ẹ ni, o dẹ bẹrẹ si i ṣe e. Emi o ki i bu ẹnu atẹ lu ohun tẹnikan ba n ṣe, mi o dẹ ki i sọ feeyan pe bakan ni ko ṣe lo igbesi aye ẹ, nitori eeyan kan naa ko le sọ fun mi pe bakan ni ki n ṣe lo igbesi aye mi.Nnkan ti kaluku fi n ṣe ohun to n ṣe, kaluku naa lo ye, ti a ba dẹ n wo o pe ẹsin ko fara mọ ohun to n ṣe, awa kọ ni Ọlọrun. Emi o dẹ mọ ibi teeyan kan ti n rin irin igbesi aye ẹ bọ, debii pe ma a waa sọ fun un pe bayii ni ko ṣe rin in.


Mo kan fi ba a ṣere ni. Ṣe ẹ mọ pe ilana toun gba ni tiẹ niyẹn, o wo o pe oun laiki koun maa polowo awọn nnkan obinrin, nigba to ri i pe oun ri ara gbe e. O wo o pe toun ba n ṣe bẹẹ, ti wọn ba ri i lara oun, wọn maa laiki ẹ ni, o dẹ bẹrẹ si i ṣe e. Emi o ki i bu ẹnu atẹ lu ohun tẹnikan ba n ṣe, mi o dẹ ki i sọ feeyan pe bakan ni ko ṣe lo igbesi aye ẹ, nitori eeyan kan naa ko le sọ fun mi pe bakan ni ki n ṣe lo igbesi aye mi.Nnkan ti kaluku fi n ṣe ohun to n ṣe, kaluku naa lo ye, ti a ba dẹ n wo o pe ẹsin ko fara mọ ohun to n ṣe, awa kọ ni Ọlọrun. Emi o dẹ mọ ibi teeyan kan ti n rin irin igbesi aye ẹ bọ, debii pe ma a waa sọ fun un pe bayii ni ko ṣe rin in. Bi onigba ba ṣe pe igba ẹ ni mo n ba a pe e. To ba ji lọla to wọ ṣokoto ati ṣẹẹti, bi mo ṣe maa ba a gba a naa niyẹn. Gbogbo ohun yoowu ti mo ba ro, inu mi lo n gbe. AKEDE AGBAYE: Gẹgẹ bii iya ọlọmọ mẹta ati iyawo lọọdẹ ọkọ, bawo niṣẹ yin yii ko ṣe ki i pa ile lara?


Bi onigba ba ṣe pe igba ẹ ni mo n ba a pe e. To ba ji lọla to wọ ṣokoto ati ṣẹẹti, bi mo ṣe maa ba a gba a naa niyẹn. Gbogbo ohun yoowu ti mo ba ro, inu mi lo n gbe. AKEDE AGBAYE: Gẹgẹ bii iya ọlọmọ mẹta ati iyawo lọọdẹ ọkọ, bawo niṣẹ yin yii ko ṣe ki i pa ile lara? LAIDE: Ọlọrun naa ni, ẹni to ba dẹ wa laye yii to ba ṣi ni iya, oun gbogbo lo ni. Nitori iya ṣi le baayan mojuto ile ti wọn ba raaye nigba ti mo ba lọọ ṣe fiimu. Ọlọrun lo ṣe gbogbo ẹ fun mi, mo maa n ṣe Alhamdulilahi ni gbogbo igba.


LAIDE: Ọlọrun naa ni, ẹni to ba dẹ wa laye yii to ba ṣi ni iya, oun gbogbo lo ni. Nitori iya ṣi le baayan mojuto ile ti wọn ba raaye nigba ti mo ba lọọ ṣe fiimu. Ọlọrun lo ṣe gbogbo ẹ fun mi, mo maa n ṣe Alhamdulilahi ni gbogbo igba. AKEDE AGBAYE: Bi ọkọ atawọn ọmọ ba waa ni kẹ ẹ ma ṣe fiimu mọ, awọn fẹẹ maa ri yin nile deede, ki lẹ maa ṣe? LAIDE: Mi o ro pe wọn le sọ bẹẹ, wọn o le sọ ọ. AKEDE AGBAYE: Awọn nnkan wo lẹ ti fi tiata ṣe bii aṣeyọri? LAIDE: Ṣe nipa bi mo ṣe wọnu ile ati ilẹ tita ni, abi awọn nnkan ti mo tun ti ya si, iṣẹ tiata ni ipilẹ ẹ, nitori ẹ ni mi o ṣe le fi iṣẹ tiata ṣere.


AKEDE AGBAYE: Bi ọkọ atawọn ọmọ ba waa ni kẹ ẹ ma ṣe fiimu mọ, awọn fẹẹ maa ri yin nile deede, ki lẹ maa ṣe? LAIDE: Mi o ro pe wọn le sọ bẹẹ, wọn o le sọ ọ. AKEDE AGBAYE: Awọn nnkan wo lẹ ti fi tiata ṣe bii aṣeyọri? LAIDE: Ṣe nipa bi mo ṣe wọnu ile ati ilẹ tita ni, abi awọn nnkan ti mo tun ti ya si, iṣẹ tiata ni ipilẹ ẹ, nitori ẹ ni mi o ṣe le fi iṣẹ tiata ṣere. Mo dupẹ f’Ọlọrun lori tiata, ko sigba kan ti mo kabaamọ pe mo n ṣe tiata, o maa n dun mọ mi pe iṣẹ ti mo yan laayo ree. AKEDE AGBAYE: Nigba tẹ ẹ fẹ Alaaji Orilowo(ATM), awọn eeyan sọ pe nitori owo lẹ ṣe fẹ wọn, ki lẹ le sọ nipa eyi? LAIDE: Ki i ṣe nitori owo o, loootọ awọn eeyan sọ bẹẹ, ṣugbọn ki i ṣe nitori owo AKEDE AGBAYE: O da bii pe onifaaji ni Laide Bakare, bawo lẹ ṣe n ṣe faaji yin o?


Mo dupẹ f’Ọlọrun lori tiata, ko sigba kan ti mo kabaamọ pe mo n ṣe tiata, o maa n dun mọ mi pe iṣẹ ti mo yan laayo ree. AKEDE AGBAYE: Nigba tẹ ẹ fẹ Alaaji Orilowo(ATM), awọn eeyan sọ pe nitori owo lẹ ṣe fẹ wọn, ki lẹ le sọ nipa eyi? LAIDE: Ki i ṣe nitori owo o, loootọ awọn eeyan sọ bẹẹ, ṣugbọn ki i ṣe nitori owo AKEDE AGBAYE: O da bii pe onifaaji ni Laide Bakare, bawo lẹ ṣe n ṣe faaji yin o? LAIDE: Mi o tiẹ waa ki i ṣe faaji bẹẹ naa tẹlẹ o, ṣugbọn ni bayii, lara awọn nnkan ti mi o ki i ṣe tẹlẹ ti mo fẹẹ maa ṣe, faaji naa wa nibẹ. AKEDE AGBAYE: Awọn ileewe wo lẹ lọ? LAIDE: Mo lọ sileewe alakọọbẹrẹ ati girama niluu Eko, mo lọ si Yunifasiti Ibadan, mo kẹkọọ nipa iṣẹ tiata.


LAIDE: Mi o tiẹ waa ki i ṣe faaji bẹẹ naa tẹlẹ o, ṣugbọn ni bayii, lara awọn nnkan ti mi o ki i ṣe tẹlẹ ti mo fẹẹ maa ṣe, faaji naa wa nibẹ. AKEDE AGBAYE: Awọn ileewe wo lẹ lọ? LAIDE: Mo lọ sileewe alakọọbẹrẹ ati girama niluu Eko, mo lọ si Yunifasiti Ibadan, mo kẹkọọ nipa iṣẹ tiata. Mo dẹ tun lọ si Yunifasiti Eko, mo kẹkọọ nipa itan (History and Strategic Studies) Mo lọ si New York Film Academy, mo kẹkọọ nipa fiimu ṣiṣe. Laipẹ lai jinna, mo maa bẹrẹ Masitaasi mi. AKEDE AGBAYE: Ṣe ẹ ni awokọṣe ninu tiata, ki si ni amọran yin fawọn obinrin onitiata bii yin?


Mo dẹ tun lọ si Yunifasiti Eko, mo kẹkọọ nipa itan (History and Strategic Studies) Mo lọ si New York Film Academy, mo kẹkọọ nipa fiimu ṣiṣe. Laipẹ lai jinna, mo maa bẹrẹ Masitaasi mi. AKEDE AGBAYE: Ṣe ẹ ni awokọṣe ninu tiata, ki si ni amọran yin fawọn obinrin onitiata bii yin? LAIDE: Mo ni role model (awokọṣe) rẹpẹtẹ, gbogbo ẹni to ba ti n ṣe daadaa nidii iṣẹ wa yii, inu mi maa n dun si wọn, mo dẹ maa n wo o pe emi naa laiki nnkan ti wọn n ṣe. Amọran mi fawọn obinrin onitiata bii temi ni pe ki wọn ma gbojule ẹwa wọn, emi ni mo daa to yii, bẹẹyan ba gbojule iyẹn ti ko ba ni ọpọlọ, ko si bo ṣe le daa to, o maa yọ silẹ fun un. Amọran mi fun wọn ni pe ki wọn tẹra mọṣẹ, ki wọn maa ṣe nnkan tuntun lọpọ igba, ko ma da bii pe gbogbo wa sun, a kọri sibi kan naa.


LAIDE: Mo ni role model (awokọṣe) rẹpẹtẹ, gbogbo ẹni to ba ti n ṣe daadaa nidii iṣẹ wa yii, inu mi maa n dun si wọn, mo dẹ maa n wo o pe emi naa laiki nnkan ti wọn n ṣe. Amọran mi fawọn obinrin onitiata bii temi ni pe ki wọn ma gbojule ẹwa wọn, emi ni mo daa to yii, bẹẹyan ba gbojule iyẹn ti ko ba ni ọpọlọ, ko si bo ṣe le daa to, o maa yọ silẹ fun un. Amọran mi fun wọn ni pe ki wọn tẹra mọṣẹ, ki wọn maa ṣe nnkan tuntun lọpọ igba, ko ma da bii pe gbogbo wa sun, a kọri sibi kan naa.


Obinrin to ba ṣẹṣẹ bimo ni ipinlẹ Ọyọ, oṣu mẹfa ni yoo fi sinmi nile

Aderounmu Kazeem Idẹra ti de bayii fawọn obinrin ti wọn jẹ oṣiṣẹ ijọba nipinlẹ Ọyọ, bi Gomina Ṣeyi Makinde ṣe fọwọ si i ki awọn to ba ṣẹṣẹ bimọ ninu wọn maa fi oṣu mẹfa sinmi. Tusidee, ọjọ Iṣẹgun, to kọja yii ni Enjinnia Ṣeyi Makinde fọwọ si ofin tuntun yii lasiko to ṣepade pẹlu awọn igbimọ rẹ nile ijọba ni Agodi, niluu Ibadan. Ọkan lara awọn Kọmiṣanna, rẹ to ba awọn oniroyin sọrọ, Ọjogbọn David Ṣangodoyin, sọ pe ijọba gbe igbesẹ naa lati fun awọn alabiyamọ laarin awọn oṣiṣẹ ẹ lanfaani lati tọju ọmọ ti wọn ba ṣẹṣẹ bi ọhun daadaa ni. Bakan naa lo sọ pe anfaani wa lati gba aaye isinmi ọhun lẹẹmẹrin lasiko igba ti awọn obinrin ba fi wa lẹnu iṣẹ. Ṣangodoyin, fi kun un pe, ti o ba ti ku ọsẹ mẹrin ti alaboyun yoo bimọ lo ti lanfaani lati bẹrẹ isinmi ọhun, titi ti oṣu mẹfa ọhun yoo fi pe lẹyin to ba bimọ tan, to si ti tọju ọmọ ẹ daadaa. Ṣaaju asiko yii, oṣu mẹrin pere ni ijọba fun awọn obinrin lẹnu iṣẹ lati maa lo fi sinmi lasiko ti wọn ba ṣẹṣẹ bimọ.


Bakan naa lo sọ pe anfaani wa lati gba aaye isinmi ọhun lẹẹmẹrin lasiko igba ti awọn obinrin ba fi wa lẹnu iṣẹ. Ṣangodoyin, fi kun un pe, ti o ba ti ku ọsẹ mẹrin ti alaboyun yoo bimọ lo ti lanfaani lati bẹrẹ isinmi ọhun, titi ti oṣu mẹfa ọhun yoo fi pe lẹyin to ba bimọ tan, to si ti tọju ọmọ ẹ daadaa. Ṣaaju asiko yii, oṣu mẹrin pere ni ijọba fun awọn obinrin lẹnu iṣẹ lati maa lo fi sinmi lasiko ti wọn ba ṣẹṣẹ bimọ. Ijọba tun sọ pe ti wọn ba ti wọle pada lẹyin sinimi oloṣu mẹfa ọhun, aago mẹrin ti awọn oṣiṣẹ yooku n lọ sile, lawọn naa yoo maa lọ sile, ko ni i si aaye fifi ibiiṣẹ silẹ laago meji ọsan bii tẹlẹ mọ.


Ijọba tun sọ pe ti wọn ba ti wọle pada lẹyin sinimi oloṣu mẹfa ọhun, aago mẹrin ti awọn oṣiṣẹ yooku n lọ sile, lawọn naa yoo maa lọ sile, ko ni i si aaye fifi ibiiṣẹ silẹ laago meji ọsan bii tẹlẹ mọ.


Igbeyawo Zainab daru n’Ibadan, aisan ibalopọ lo da wahala silẹ

Aderounmu Kazeem Ile-ẹjọ kan ni Mapo, niluu Ibadan, ni igbeyawọ ọdun mọkanla kan ti daru, nibi ti Nurudeen Mabinuori ati Zainab ti kọ ara wọn silẹ patapata. Ẹsun ti ọkọ fi kan iyawo ni pe niṣe lobinrin naa n fi ibasun jẹ oun niya. Bẹẹ ni Zainab naa sọ pe ọkọ oun ti ko arun ibalopọ, oun ko si le jẹ ko fi tiẹ ko ba oun. Oloye Henry Agbaje, ẹni ti ṣe Aarẹ ile-ẹjọ naa sọ pe gbogbo ipa to yẹ ni ile-ẹjọ naa ti sa lati yanju wahala to wa laarin awọn tọkọ-tiyawo naa, ṣugbọn niṣe ni wọn yari, ti wọn si sọ pe ki ile-ẹjọ da igbeyawo ọdun mọkanla to wa laarin awọn ru. ALAROYE gbọ pe nigba ti ọrọ naa ko lojutuu mọ gan-an lo mu Aarẹ Agbaje tu wọn ka, to si pa Mabinuori laṣẹ ko maa san ẹgbẹrun marun-un naira fun iyawo ẹ loṣooṣu gẹgẹ bi owo ounjẹ fun ọmọ ti obinrin naa bi fun un. Bakan naa lo tun pa Mabinuori laṣẹ ko san owo ile ti obinrin naa n gbe, ti iye ẹ jẹ ẹgbẹrun mẹrinlelọgọrin naira (N84,000).


Oloye Henry Agbaje, ẹni ti ṣe Aarẹ ile-ẹjọ naa sọ pe gbogbo ipa to yẹ ni ile-ẹjọ naa ti sa lati yanju wahala to wa laarin awọn tọkọ-tiyawo naa, ṣugbọn niṣe ni wọn yari, ti wọn si sọ pe ki ile-ẹjọ da igbeyawo ọdun mọkanla to wa laarin awọn ru. ALAROYE gbọ pe nigba ti ọrọ naa ko lojutuu mọ gan-an lo mu Aarẹ Agbaje tu wọn ka, to si pa Mabinuori laṣẹ ko maa san ẹgbẹrun marun-un naira fun iyawo ẹ loṣooṣu gẹgẹ bi owo ounjẹ fun ọmọ ti obinrin naa bi fun un. Bakan naa lo tun pa Mabinuori laṣẹ ko san owo ile ti obinrin naa n gbe, ti iye ẹ jẹ ẹgbẹrun mẹrinlelọgọrin naira (N84,000). Ọkọ yii ti sọ pe ko ni i wu oun lati maa ba obinrin naa gbe mọ nitori alagidi kan bayii ni, ati pe niṣe lo maa n fi iya ibasun jẹ oun gidgidi. Zainab ni tiẹ sọ pe niṣe lọkunrin naa ko sọ ootọ ọrọ to wa nibẹ rara. O ni oniṣina ni ọkọ oun, ati pe nibi to ti n ba oriṣiriiṣi obinrin sun kiri lo ti ko aisan, bẹẹ lo kọ lati lọọ gba itọju lọsibitu.


Ọkọ yii ti sọ pe ko ni i wu oun lati maa ba obinrin naa gbe mọ nitori alagidi kan bayii ni, ati pe niṣe lo maa n fi iya ibasun jẹ oun gidgidi. Zainab ni tiẹ sọ pe niṣe lọkunrin naa ko sọ ootọ ọrọ to wa nibẹ rara. O ni oniṣina ni ọkọ oun, ati pe nibi to ti n ba oriṣiriiṣi obinrin sun kiri lo ti ko aisan, bẹẹ lo kọ lati lọọ gba itọju lọsibitu. O ni idi pataki ti oun ko fi gba a laaye ki o maa ba oun sun mọ niyẹn. Obinrin yii tun fi kun ọrọ ẹ pe awọn obi ọkọ oun paapaa mọ si ohun to n fa wahala laarin awọn, bẹẹ lo sọ ọ niwaju Aarẹ ile-ẹjọ ọhun wi pe ọrọ okunrin naa ti su oun, ki wọn tu awọn ka, ki kaluku maa ba tiẹ lọ.


O ni idi pataki ti oun ko fi gba a laaye ki o maa ba oun sun mọ niyẹn. Obinrin yii tun fi kun ọrọ ẹ pe awọn obi ọkọ oun paapaa mọ si ohun to n fa wahala laarin awọn, bẹẹ lo sọ ọ niwaju Aarẹ ile-ẹjọ ọhun wi pe ọrọ okunrin naa ti su oun, ki wọn tu awọn ka, ki kaluku maa ba tiẹ lọ.


Gomina Kwara dunnu si Owolẹwa, ọmọ Omu-Aran, to di aṣoju-ṣofin l’Amẹrika

Aderohunmu Kazeem Lati le fi idunnu awọn eeyan ipinlẹ Kwara han si aṣeyọri nla ti ọkan ninu awọn ọmọ wọn, Oye Owolẹwa ṣe ninu ibo to waye nilẹ Amẹrika, Gomina Abdul-Rasaq naa ti ki i ku oriire. Oye Owolẹwa yii lo wọle gẹgẹ bii aṣoju-ṣofin, ti yoo maa ṣoju fun agbegbe Washington DC, nilẹ Amẹrika lọhun-un, bẹẹ ni Gomina Abdul-Rasaq ti ṣapejuwe aṣeyọri yii bii oriire nla fun ipinlẹ Kwara to ti wa, ati Naijiria lapapọ. Ninu ọrọ ti gomina ọhun fọwọ si, eyi ti Akọwe eto iroyin ẹ, Rafiu Ajakaye, pin fawọn oniroyin niluu Ilọrin lo ti sọrọ ọhun. Gomina yii sọ pe, “Lorukọ gbogbo eeyan ipinlẹ Kwara, mo ki ọmọ wa, Oye Owolẹwa, ọmọ bibi ilu Omu-Aran, ku oriire nla to ṣe.’’ Oye Owolẹwa, yii ni eeyan dudu akọkọ ti yoo wọle sipo aṣoju-sofin. Ọjọruu, Wẹsidee, ọsẹ yii gan-an ni wọn kede pe oun lo wọle, tí yóò sì máa ṣoju fun awọn eeyan Washington DC, nilẹ Amẹrika. Tẹ o ba gbagbe, ọmọ Naijiria mẹsan-an ni wọn kopa ninu eto idibo to waye nilẹ Amẹria lọjọ Iṣẹgun, Tusidee, yii labẹ asia ẹgbẹ oṣelu oriṣiiriiṣi nilẹ Amẹrika.


Gomina yii sọ pe, “Lorukọ gbogbo eeyan ipinlẹ Kwara, mo ki ọmọ wa, Oye Owolẹwa, ọmọ bibi ilu Omu-Aran, ku oriire nla to ṣe.’’ Oye Owolẹwa, yii ni eeyan dudu akọkọ ti yoo wọle sipo aṣoju-sofin. Ọjọruu, Wẹsidee, ọsẹ yii gan-an ni wọn kede pe oun lo wọle, tí yóò sì máa ṣoju fun awọn eeyan Washington DC, nilẹ Amẹrika. Tẹ o ba gbagbe, ọmọ Naijiria mẹsan-an ni wọn kopa ninu eto idibo to waye nilẹ Amẹria lọjọ Iṣẹgun, Tusidee, yii labẹ asia ẹgbẹ oṣelu oriṣiiriiṣi nilẹ Amẹrika. Ibo to le diẹ ni ẹgbẹrun mẹrinlelọgọjọ ni Owolẹwa fi jawe olubori. Ọkunrin kan ti orukọ rẹ n jẹ Joyce Robinson-Paul ni Owolẹwa, ọmọ Naijiria, to tun jẹ ọmọ Yoruba lu lalubami ninu ibo ọhun, ti oun naa si ṣe bẹẹ di aṣoju-aṣofin nilẹ Amẹrika bayii.


Ibo to le diẹ ni ẹgbẹrun mẹrinlelọgọjọ ni Owolẹwa fi jawe olubori. Ọkunrin kan ti orukọ rẹ n jẹ Joyce Robinson-Paul ni Owolẹwa, ọmọ Naijiria, to tun jẹ ọmọ Yoruba lu lalubami ninu ibo ọhun, ti oun naa si ṣe bẹẹ di aṣoju-aṣofin nilẹ Amẹrika bayii.


Ọwọ tẹ Abednego ati ọrẹ ẹ ti wọn n fi ọkada jale l’Akurẹ

Oluṣẹyẹ Iyiade, Akurẹ. Ajọ Sifu Difẹnsi ipinlẹ Ondo ti fi pampẹ ofin gbe ọlọkada kan, Azukwo Abednego, ati ọrẹ rẹ, Ajiwẹ Oluwaṣeun, ti wọn n fi ọkada ja awọn eeyan lole laarin ilu Akurẹ. Ọga agba fun ajọ naa nipinlẹ Ondo, Ọgbẹni Emeka Edenabu, lo ṣafihan wọn fawọn oniroyin ni olu ileesẹ wọn to wa ni Alagbaka, l’Ọjọruu, Wẹsidee, ọsẹ yii. O lo pẹ ti awọn ti n wa awọn ọdaran mejeeji kọwọ too tẹ wọn nibẹrẹ ọsẹ ta a wa yii. ALAROYE gbọ pe awọn eeyan bii meje ni wọn ti waa fẹjọ awọn ọlọkada naa sun lọfiisi awọn Sifu Difẹnsi lori ọkan-o-jọkan iwa ọdaran ti wọn n hu lawọn agbegbe bii, Ọshinlẹ, Ijọka, Danjuma, Oluwatuyi ati Oke-Aro. O ni ṣe lọkan ninu awọn afurasi ọhun maa n dibọn bii ọlọkada, ti yoo si fọgbọn tan ero to ba gbe lọ si kọrọ kan, nibi tawọn yooku rẹ sapamọ si, nibẹ ni wọn yoo ti fipa gba gbogbo owo, foonu ati ẹru mi-in to ba wa lọwọ onitọhun.